
Gospodarsii sajam Ivanec: 
“Inovativni, kompetenini i 
prepuni samopouzdanja“ 


Sedamdesetak tvrtki i 
OPG-a iz Krapinske, Medi- 
murske, Virovitičke, Zagre- 
bačke, Koprivničke i Varaž- 
dinske županije izlagalo je na 
5. gospodarskom sajmu Ivanec | 
2013. održanom u petak i su- 
botu, 21. i 22. lipnja, u sklopu 
Dana grada Ivanca. Na prigod- ku 
noj svečanosti otvaranja pri- | 
ređenoj pod izložbenim šato- 
rom ispred Gradske vijećnice, 
sve izlagače, goste i uzvanike 
uvodno su pozdravili gradona- 
čelnik Milorad Batinić i direk- 
torica Poslovne zone Ivanec 


Lana Labaš, a potom i župan 
Varaždinske županije Predrag 
Štromar. U ime jednog od po- 
krovitelja sajma, Ministarstva 
vanjskih i europskih poslova, 
sajam je otvorio pomoćnik mi- 
nistrice Hrvoje Marušić. 

UEU Ivanec ušao s 
međunarodnim 
certifikatom 


sedamdesetak izlagača iz šest županija izlagalo je na 5. gospodarskom sajmu | 


Dječjem vrtiću 
Ivančice Zelena 
zastava 


Ivanečki osmaši 
oprostili se od 
osnovne škole 


Viteški turniri, 
srednjovjekovni 
sajam, mučila, 
dvorske lude... 


2 gospodarstvo 


CERTIFIKAT Na svečanosti u Zagrebu 
Gradu Ivancu dodijeljen je certifikat 


grada “Business Friendly Environment 


in South- žu Europe“ 

Međunarodni certifikat je na svečanosti u zagrebač- 
kom Westin Hotelu primio gradonačelnik M. Batinić 


U Europsku Uniju 
Ivanec ušao s 
međunarodnim 
certifikatom 


Sredine s BCF certifikatom imaju 
prednost kod dolaska stranih 
investitora u zemlju i kod odlučivanja 
0 novim ulaganjima u regiji 


Na svečanosti što je u srije- 
du, 12. lipnja, u zagrebačkom 
Westin Hotelu održana u 
sklopu II. Regionalnog kon- 
gresa, a kojemu su nazočili 
politički dužnosnici = iz 
Hrvatske, Srbije, Makedonije 
i BiH, veleposlanik Njemačke 
u Hrvatskoj te pojedini pred- 
stavnici svjetskih kompanija 
(Coca — Cola) i gradova 
jugoistočne Europe također 
uključenih u pilot - projekt 
certificiranja, Gradu Ivancu 
dodijeljen je BFC znak (Busi- 
ness Friendly Certification), 
certifikat grada s povoljnim 
poslovnim okruženjem. 

Među = gradovima iz 
Hrvatske koji su proteklih 
godinu dana radili na ispun- 
javanju zahtjevnih kriterija, 
certifikati su dodijeljeni samo 
Ivancu (ukupna ocjena ispun- 
jenosti kriterija 83,8 posto) i 
Bjelovaru (79,9 posto). Time 
su oni postali prvi hrvatski 
gradovi koji su ispunili kriteri- 
je za stjecanje međunarodnog 
certifikata BFC, koji označava 
pozitivnu poduzetničku kli- 
mu u općinama i gradovima 
jugoistočne Europe, u skladu s 
međunarodnim standardima. 

BFC znak signal je ulaga- 
čima da se lokalna zajednica 
maksimalno prilagodila njiho- 
vim potrebama, da raspolaže 
potrebnim bazama podataka, 
da je ažurna u registraciji no- 


vih poslovnih subjekata, da s 
lokalnom poslovnom zajed- 
nicom njeguje aktivan odnos 
i uvažava njene sugestije i 
prijedloge. Nadalje, da je tran- 
sparentna u poreznoj politici, 
s osiguranom komunalnom 
infrastrukturom te uspješna u 
promociji postojećih resursa 
i novih ulaganja. Dobivanje 
BEC-a stoga je ujedno i znak 
pripremljenosti gradske upra- 
ve Ivanca za poslovanje u no- 
vim i drukčijim uvjetima u EU. 

U ime Grada Ivanca, certi- 
fikat je primio gradonačelnik 
Milorad Batinić, koji je ujed- 
no sudjelovao i u radu kon- 
gresnog panela Kako privući 
ulaganja na lokalnom nivou. 
Projekt certificiranja finan- 
cira njemačka vlada putem 
Njemačkog društva za me- 
đunarodnu suradnju (GIZ) i 
Otvorenog regionalnog fonda 
(Open Regional Fund). 

Ono što je najvažnije jest 
podatak da sredine s BCF cer- 
tifikatom imaju prednost kod 
dolaska stranih investitora 
u zemlju i kod odlučivanja o 
novim ulaganjima u regiji. Ta- 
kođer, važno je istaknuti i po- 
datak da su neki gradovi u dru- 
gim državama, koji su već stekli 
BEC znak, po listi koju je obja- 
vio Financial Times, u među- 
vremenu dospjeli na vrh svjet- 
ske liste gradova s najboljim 
poslovnim  okruženjem.(ljr) 


SAJAM 
Sedamdesetak 
izlagača iz šest 
županija izlagalo je 


na 5. gospodarskom 


sajmu Ivanec 2013. 


Sedamdesetak tvrtki i 
OPG-a iz Krapinske, Medi- 
murske, Virovitičke,  Zagre- 
bačke, Koprivničke i Varaž- 
dinske županije izlagalo je na 
5. gospodarskom sajmu Ivanec 
2013. održanom u petak i su- 
botu, 21. i 22. lipnja, u sklopu 
Dana grada Ivanca. Na prigod- 
noj svečanosti otvaranja pri- 
ređenoj pod izložbenim šato- 
rom ispred Gradske vijećnice, 
sve izlagače, goste i uzvanike 
uvodno su pozdravili gradona- 
čelnik Milorad Batinić i direk- 
torica Poslovne zone Ivanec 
Lana Labaš, a potom i župan 
Varaždinske županije Predrag 
Štromar. 

U ime jednog od pokrovite- 
lja sajma, Ministarstva vanjskih 
i europskih poslova, sajam je 
otvorio pomoćnik ministrice 
Hrvoje Marušić. 

- Gledajući napore i trud va- 
šeg Grada u stvaranju pozitiv- 
nog poslovnog ozračja, mogu 
samo parafrazirati riječi jednog 
poduzetnika kojeg smo pitali 
boji li se ulaska naše zemlje u 
EU. Odgovorio nam je: ,A zašto 
bih se bojao? Mali sam, ali kom- 
petentan i prepun samopouz- 
danja“! Ivanec je upravo takav i 
zato se s vama samo mogu ve- 
seliti pridruživanju Europskoj 
Uniji — naglasio je Marušić te u 
ime ministrice vanjskih poslova 
Vesne Pusić, uputio organiza- 
torima čestitke i izlagačima po- 
želio dobar rad. 

Gospodarski sajam 2013.:“Inovativni, 


kompetentini i prepuni samopouzdanja; 


Sajam su organizirali Grad Ivanec, Poslovna zona i poslovni klub 


Uz 60-ak izlagača iz šest županija, na sajmu su 
sudjelovali i učenici Srednje škole Ivanec 


Gospodarski forum 


U Gradskoj vijećnici potom 
je održan gospodarski forum 
čija je glavna tema bila Europ- 
sko tržište — slobodno tržište 
robe, rada i kapitala: Prila- 
godbe, prednosti i izazovi koji 
čekaju hrvatske poduzetnike. 
Forum je otvorio gradonačel- 
nik Batinić, a u kontekstu ne- 
davnog dobivanja BFC znaka 
o tom pilot — projektu koji se 
provodi u tranzicijskim zemlja- 
ma jugoistočne Europe te o 
pripremama ivanečke lokalne 
samouprave za EU govorio je 
prof. dr. Saša Drezgić, direktor 
Centra za lokalni ekonomski 
razvoj Ekonomskog fakulteta 
u Rijeci. 


Među ostalim, on je ivaneč- 
kom gradskom timu i gradona- 
čelniku uputio čestitke na dobi- 
vanju certifikata, to više što je, 
naglasio je, poznato da je riječ o 
zahtjevnom projektu koji izisku- 
je ispunjavanje brojnih kriterija. 
U nastavku su o novinama što 
ih Hrvatskoj donosi ulazak u 
EU govorili H. Marušić iz Mi- 
nistarstva vanjskih i europskih 
poslova, predsjednica Agenci- 
je za zaštitu tržišnog natjeca- 
nja Olgica Spevec, direktorica 
Sektora za konkurentnost pri 
Agenciji za investicije i konku- 
rentnost Andreja August, zatim, 
Ivana Guberović iz Ministar- 
stva rada i mirovinskog sustava 
i Nina Berić iz Državnog ureda 
za trgovinsku politiku. (ljr) 

Na gospodarskom forumu sudjelovali su predstavnici 
ministarstava, državnih ureda, agencija i fakulteta 


Ugledna 
pokroviteljstva uz 
novčane potpore 


Održavanje 5. sajma gospo- 
darstva svojim su pokrovitelj- 
stvom i novčanim potporama 
pomogli Ministarstvo gospo- 
darstva, Ministarstvo _podu- 
zetništva i obrta, Ministarstvo 
poljoprivrede, šumarstva i vod- 
nog gospodarstva, HGK — Žu- 
panijska gospodarska komora 
Varaždin, Hrvatska obrtnička 
komora, Varaždinska županija 
i Vaba banka Varaždin. | ove 
godine organizirali su ga Grad 
Ivanec, tvrtka Poslovna zona i 
Poslovni klub Ivanec (ljr) 


ZONA Završni radovi na komunalnom opremanju Poslovne zone Ivanec — 


istok vrijedni 1,39 milijuna kuna 


Počeli su 2,7 milijuna kuna vrijedni radovi u 5. fazi š širenja Poslovne zone 


Ivkom je počeo s radovima na gradnji kolektora vrijednim 700.000 kuna, a Hrvatske 
vode sa ,zacjevljenjem“ Matačine, što je ulaganje , teško“ 2 milijuna kuna 


U Poslovnoj zoni Ivanec — 
istok izvode se završni radovi na 
komunalnom opremanju vrijed- 
ni 1,39 milijuna kuna. Radovi, 
koji su temeljem javnog natječaja 
povjereni Huđek niskogradnji iz 
Petrijanca, obuhvaćaju _asfalti- 
ranje nogostupa te presvlačenje 
svih dosad sagrađenih promet- 
nica u zoni završnim, finim as- 
faltnim slojem. U njihovu sklopu 
rješava se i problematična od- 
vodnja na dijelu prometnice u 
pravcu Super Konzuma. 

Time završava komunalno 
— infrastrukturno opremanje 
prostora Poslovne zone koje 
se proteklih godina odvijalo 
kroz četiri etape, čime se ujed- 
no kraju privode investicije na 
opremanju poduzetničkog pro- 
stora u koje je dosad uloženo 
blizu 19 milijuna kuna. 

Počeli su i opsežni radovi u 

Sve dosad sagrađene prometnice u zoni ,presvučene“ 
su finim asfaltnim slojem 


petoj fazi širenja zone (od pro- 
stora iza Poljodoma prema za- 
padu), gdje će se prostor namije- 
njen poduzetničkim ulaganjima 
proširiti na još 33.000 ,kvadrata“ 
Otvorio ih je Ivkom radovima 
na gradnji kolektora, što je inve- 


sticija vrijedna 700.000 kuna, a 
financira je ivanečka komunal- 
na tvrtka iz razvojnih sredstava. 
Na raspisanom natječaju posao 
je dobio Hidroing. 

Istodobno su Hrvatske vode 
počele s radovima na još jed- 


nom kapitalnom ulaganju u tom 
dijelu zone — na ,zacjevljenju“ 
Matačine. Korito i obale potoka 
se uređuju, a njegov tok bit će 
usmjeren kroz novosagrađeni 
kolektor, što će olakšati zatva- 
ranje potoka cijevima na način 
da će izvođaču omogućiti izvo- 
đenje radova na suhom. Taj dio 
ulaganja ,težak“ je 2 milijuna 
kuna i u stopostotnom iznosu 
financiraju ga Hrvatske vode. 

Nakon što cijevi budu po- 
stavljene, kroz njih će se po- 
novno usmjeriti potočne vode 
Matačine, a iznad zatvorenog 
potoka u dogledno će se vrijeme 
sagraditi prometnica s pratećom 
komunalnom infrastrukturom. 
Sve to omogućit će uređenje 
novog poduzetničkog prostora i 
dodatno ojačati ulagačke poten- 
cijale na atraktivnom prostoru 
uz državnu cestu.(ljr) 

Asfaltiranje nogostupa u Poslovnoj zoni Ivanec - 


istok 

Počeli radovin na a zacjevljenju' Matačine i gradnji kolektora 


infrastruktura 


I 


BEDENEC Temeljem sporazuma ŽUC-a, 
Grada Ivanca i Ivkoma počeli su radovi 


Za omg 
ide 830.000 kuna 


Radovi su podijeljeni na dvije izdvojene 
cjeline, s različitom načinom sufinanciranja 


Temeljem tripartitnog spo- 
razuma o zajedničkom finan- 
ciranju radova na izvanrednom 
održavanju županijske ceste 
2101 Jerovec — Bedenec koji su 
potpisali ŽUC, Grad Ivanec i 
Ivkom, u Bedencu su počeli ra- 
dovi na modernizaciji cestovne 
i komunalne infrastrukture 
vrijedni ukupno 830.000 kuna. 
Javnu nabavu za njihovo izvo- 
đenje proveo je ŽUC, a posao 
je dobila Cesta iz Varaždina. 
Radove će s 540.000 kuna fi- 
nancirati ŽUC, Grad Ivanec sa 
100.000 kuna, a Ivkom s oko 
190.000 kuna. 

Radovi su podijeljeni na dvije 
izdvojene cjeline, s različitim na- 
činom sufinanciranja. Prvi dio 


obuhvaća građevinske radove, 
polaganje oborinske odvodnje i 
opremu ceste, a u to će se uložiti 
više od 720.000 kuna. Radit će se 
na potezu dugom oko 200 meta- 
ra, od raskrižja kod vatrogasnog 
doma prema istoku. 

Uredit će se raskrižje, rekon- 
struirati cesta i izgraditi nogo- 
stup sa sjeverne strane. 

Drugi dio radova odnosi se 
na prvu fazu izgradnje sanitar- 
ne kanalizacije naselja Bedenec 
koju samostalno financira Iv- 
kom s oko 110.000 kuna (pola- 
ganje cijevi i izvoda za kasnije 
priključke). Taj dio radova je u 
tijeku, a izvodi ih Cesta. U sklo- 
pu radova Ivkom će rekonstrui- 
rati i mjesni vodovod. (ljr) 


ULICE Uređuju se ulice iz ivanečkog 
»prstena“ kojima će teći promet nakon 
preuređenja špice u pješačku zonu 


Više od 885.000 kuna za 


radove u Kukuljevićevoj 


Ulaganje s 25 posto sredstava 
sufinancira proračun Grada Ivanca 


Temeljem ugovora Grada 
Ivanca i ŽUC-a, u ivanečkoj 
Kukuljevićevoj ulici izvode se 
modernizacijski radovi. U ovoj 
fazi oni obuhvaćaju gradnju 
i asfaltiranje pješačkih staza 
s obje strane ceste, gradnju 
potpornog zida s pratećim ra- 
dovima, uređenje kompletne 
cestovne odvodnje (slivnici i 
poklopci šahtova) te postavlja- 
nje prometnih znakova. Dulji- 
na zahvata je 415 metara. 

Podsjetimo da je Kukulje- 
vićeva ulica jedna iz ,prstena“ 
ivanečkih ulica koje je potreb- 
no rekonstruirati kako bi se nji- 
ma mogao preusmjeriti promet 
nakon preuređenja centra gra- 
da u pješačku zonu. 

Vrijednost ugovorenih rado- 
va je 885.300 kuna. Budući da 
je riječ o županijskoj cesti (ŽC 
2103), natječajni postupak pro- 

veo je ŽUC, a njihovo izvođenje 
ugovoreno je s Cestom Varaž- 
din. U skladu s višegodišnjom 
praksom po kojoj Grad Ivanec 
prati modernizacijske radove 
ŽUC-a, ovo ulaganje s 25 posto 
ili 221.300 kuna sufinancira se iz 
proračuna Grada Ivanca. Inače, 
komunalnu infrastrukturu (vo- 
dovod, kanalizacija) u toj ulici Iv- 
kom je uredio još prošle godine. 

Nakon završetka rekon- 
strukcijskih radova na kolnik će 
se položiti novi asfalt. (ljr) 

aktualnosti 


Dječji vrtić Ivančice prvi u 


Varaždinskoj županiji ima Zelenu zastavu 


To je dan za pamćenje, 
jer većeg priznanja za 
vrtiće nema! 

Dobivanje Zelene zastave znači da je 
ivanečki vrtić usvojio najpriznatiji 
model eko — odgoja na svijetu 


- Mi smo malene eko — ivan- 
čice! Šaljemo poruku svima: 
Čuvajmo Zemlju dok je ima! — 
gromko su na vedroj svečanosti 
priređenoj u ivanečkom Dječ- 
jem vrtiću Ivančice u četvrtak, 
20. lipnja, zapjevali najmlađi 
Ivančani te pjesmom, stiho- 
vima, plesom i igrom izrazili 
svoju sreću dobivanjem i podi- 
zanjem Zelene zastave u vrtić- 
kom krugu. I dok maleni, jasno 
je, još ne mogu shvatiti ponos i 
sreću svojih teta i Uprave vrti- 
ća zbog toga što se upravo na 
ulazu njihove ustanove, prve 
među vrtićima u Varaždinskoj 
županiji, zavijorila Zelena za- 
stava, predsjednik Udruge Li- 
jepa naša dr. Ante Kutle jasno 
je istaknuo da je to — dan za 
pamćenje! 

- Zelena zastava znači da je 
Dječji vrtić Ivančice ispunio 
sve zahtjeve i standarde i stekao 
status eko — vrtića. Taj status 
je više od ISSO norme, većeg 
priznanja od toga nema, jer on 
podrazumijeva da se i u ivaneč- 
kom vrtiću provodi najprizna- 
tiji model eko — odgoja u svije- 
tu! Veselim se tomu, jer to znači 
da se i u Ivancu ekološki odgoj 
provodi od najranije dobi, a to 
je jamstvo da će djeca stečena 
iskustva i znanja prenositi dalje 
i odrastati kao ekološki zreli i 
svjesni mladi ljudi — poručio je 
dr. Kutle. 

Svima koji su dali svoj do- 
prinos u stjecanju naslova 
eko — vrtića — odgojiteljicama, 
cijelom kolektivu, ali i eko 
— kumovima i Gradu Ivancu 
— zahvalila je ravnateljica vr- 
tića Suzana Divjak. Zahvalu je 
uputila i Ivanečkim novinama 
koje redovito izvještavaju o vr- 
tićkim aktivnostima. Izrazila je 


U ivanečkom vrtiću provodi se najpriz 


eko- odgoja na svijetu 

Podizanje Zelene zastave 
i ponos odlukom Nacionalnog 
ocjenjivačkog suda o dodjeli 
Zelene zastave, čime se vrtić 
u Ivancu svrstao među samo 
trideset ustanova u Hrvatskoj 
koje se mogu pohvaliti eko — 
statusom. 

- Uživajte u vrtu kojeg smo 
ukrasili najljepšim cvijećem, a 
to su naša djeca! — poručila je 
na kraju S. Divjak te prepusti- 
la nazočne uživanju u vedrom 
programu što su ga u debeloj 
sjeni vrtićkog parka potom 
izveli ivanečki mališani. Nakon 
glazbeno — scenske igre Cvjet- 
njak i pjesme malog zbora, ma- 
leni su do jarbola ponijeli Zele- 
nu zastavu te je podigli visoko, 
kako bi svatko mogao vidjeti da 
je ivanečki vrtić član međuna- 
rodne ,zelene“ obitelji. (ljr) 


a M ani Ši zas 9 
natiji model 


Javite se PZ-u 


1. VII. 2013. 

Varaždinsko povrće! 


Malim proizvođačima može biti zanimljiva proizvodnja 
salate; u nas dobro rodi, ima kratku vegetaciju, ne traži 


plodored, a prihodi po hekta 


Isplati li se proizvoditi povr- 
će, ljekovito i aromatično bilje? 
Je li isplativo pokretati proi- 
zvodnju na malim parcelama, 
na sadašnjim livadama i zapu- 
štenim njivama? Kako i komu 
prodati proizvedene količine 
salate, paprike, zelja, cvjetače? 
Traži li tržište repu? Gdje na- 
baviti sjeme ili sadnice pravog 
varaždinskog zelja? Je li sada 
pravo vrijeme preorati strnište i 
zasaditi zelje? Komu se obratiti i 
gdje dobiti odgovore na pitanja 
građana koji bi se htjeli prihva- 
titi posla i od prodaje povrća na 
svojim malim parcelama zaradi- 
ti novac kao dopunski izvor pri- 
hoda u svom kućnom budžetu? 

Sva ta pitanja bila su tema 
odlične prezentacije o moguć- 
nostima pokretanja poljopri- 
vredne proizvodnje na malim 
parcelama što su je u četvrtak, 
27. lipnja, u ivanečkoj Gradskoj 
vijećnici priredile upraviteljica 
Poljoprivredne zadruge Varaž- 
dinsko povrće iz Vidovca Nata- 
lija Weiser i zadrugarka Marija 
Cafuk, čiji je OPG jedan od naj- 
većih proizvođača varaždinskog 
zelja i povrća u Varaždinskoj 
županiji. Prezentacija, kojoj se 
odazvao manji broj poljoprivred- 
nika, održana je na poticaj gra- 
donačelnika Milorada Batinića. 

- Na ivanečkom području 
mnogo je malih i zapuštenih 
parcela. Umjesto da vlasnike 
poljoprivredni inspektori ka- 
žnjavaju zbog zapuštenog po- 
ljoprivrednog zemljišta, želi- 
mo ih potaknuti da na njima 
pokrenu proizvodnju povrća i 
ostvare si dopunsku zaradu — 
objasnio je gradonačelnik. 


- Tržište traži praktički sve. 
Velika je potražnja za zeljem, 
cvjetačom, krumpirom, papri- 

ka 


ru su i do 70. 


Program unapređenja 
stanja u poljoprivredi “13. 


Grad Ivanec 


nudi poticaje 
proizvođačima 


I Grad Ivanec proizvođači- 
ma nudi poticaje za unapređe- 
nje poljoprivredne proizvod- 
nje. Javni poziv na podnošenje 


zahtjeva za ostvarivanje 
iz Programa unapređenj 
nja u poljoprivredi za 
godinu raspisan je i dos 
na web stranici Grada 

www.ivanec.hr 


prava 
a sta- 
2013. 
tupan 
vanca 


Za sve informacije se 
možete se obratiti 
u PZ Varaždinsko 


ude 
po- 


ticaji za 
gradnju 


povrće, tel. 209-036 stakleni- 


ka i plastenika najmanj 


e po- 


vršine 200 četvornih metara, 
za gradnju punionica za med 
i drugih objekata za preradu 
voća i povrća te njihovo skla- 
dištenje, za gradnju objekata 


za proizvodnju najmanje 


5.000 


litara vina i drugih objekata na- 
mijenjenih tržišnoj proizvodnji. 


Jamči se i oslobađanje 
nja dijela komunalnog 


plaća- 
dopri- 


nosa i komunalne naknade za 
rok od tri godine od početka 


proizvodnje. Značajni p 
nude se i proizvođačima 


oticaji 
stoke, 


svinja, pilića i druge peradi. (ljr) 


000 kuna 


kom, celerom, a naročito za 
ekološki proizvedenim povr- 
ćem i voćem. Vrlo je zanimljiva 
salata, jer ima kratku vegetaciju 
i kod nje se ne mora poštivati 
plodored. Velika je potražnja 
istarskog tržišta za repom (ot- 
kupljuju je mladu, za kiseljenje 
u tropu). Mercator pak unapri- 
jed nudi otkup i rezervira sve 
ekološki proizvedeno povrće, 
koje je 15 do 20 posto skuplje 
— istaknula je upravitelja PZ-a 
N. Weiser te iznijela niz kalku- 
lacija isplativosti proizvodnje 
pojedinih kultura. 

- Putem PZ Varaždinsko po- 
vrće rješavamo najveći problem 
proizvođača, a to je plasman 
robe. Spremni smo otkupiti i 
količine povrća koje bi građani 
proizveli na manjim parcelama, 
po aktualnoj tjednoj cijeni otku- 
pa. Glavni uvjet je da roba bude 
ujednačene kvalitete. Potrebno 
je najaviti nam se pet dana pri- 
je, a sve informacije o nama i 
našem poslovanju dostupne su 
na web stranici www.varazdin- 
sko-povrce.hr ili na tel. 209-036 
— poručila je N. Weiser. 

Na pitanja poljoprivrednika 
o tehnici proizvodnje zelja od- 
govarala je Marija Cafuk, koja 
ih je, među ostalim, upoznala 
i s činjenicom da je PZ dobio 
certifikat čuvara varaždinskog 
zelja. 

Proizvođači najesen čupaju 
i presađuju najljepše glavice i 
tako sami proizvode sjeme. Po- 
tražnja je tolika da je ne mogu 
zadovoljiti. O tomu koliko je 
prezentacija bila korisna po- 
tvrdili su sami sudionici, ka- 
zavši da su na hvale vrijednom 
skupu puno naučili i najavili da 
će odmah krenuti s pokusnim 
poljima. Svi građani zainteresi- 
rani za proizvodnju i za surad- 
nji sa PZ-om pozvani su da bez 
ustručavanja zovu na navedeni 
broj telefona .(ljr) 


Svečanom sjednicom Grad- 
skog vijeća Ivanca održanoj 
u amfiteatru Srednje škole u 
Ivancu u srijedu, 19. lipnja, 
otvorene su središnje sveča- 
nosti u povodu obilježavanja 
Dana grada Ivanca i njegovih 
lipanjskih jubileja te ulaska 
Hrvatske u Europsku Uniju. 
Goste je na početku kratko po- 
zdravio novoizabrani predsjed- 
nik Gradskog vijeća Edo Rajh, 
a potom se na najznačajnije 
odrednice rada gradskog vod- 
stva i gradskih službi u prošlih 
godinu dana osvrnuo gradona- 
čelnik Milorad Batinić. 

Ocijenivši da je Grad Ivanec 
u proteklih godinu dana ostva- 
rio nov, kvalitativan iskorak u 
realizaciji novih projekata te da 
su pripremljenost za EU i zna- 
nje najveći kapital s kojim ulazi 
u modernu zajednicu europ- 
skih naroda, gradonačelnik je 
posebno naglasio i važnost par- 
tnerstva države s regionalnom 
i lokalnom samoupravom. Za- 
hvaljujući tomu, Ivanec je, ka- 
zao je, samo u godinu dana za 

politika 


Znanje je najveći kapital s 
kojim Grad Ivanec ulazi u KU 


Naglašeno je partnerstvo Ivanca s državom i županijom; zahvaljujući tomu, Ivanec je za svoje projekte 
u zadnjih godinu dana dobio više novca negoli u zadnjih 20 godina 


Dobitnici Priznanja Grada Ivanca 


Milorad Batinić 


svoje kvalitetne projekte dobio 
više potpora negoli u zadnjih 

dit Pla, 


20 godina, pa su trenutačno na 
području našega grada u reali- 
zaciji projekti vrijedni dvadese- 
tak milijuna kuna. 

Čestitke gradu uputili su 
i varaždinski župan Predrag 
Štromar i zamjenik ministra 
gospodarstva Alen  Leverić 
koji je kazao da je Grad Ivanec 
jedan od rijetkih gradova u Hr- 
vatskoj koji je potpuno pripre- 
mljen za ulazak u EU te najavio 
da će ga resorno ministarstvo 
i dalje podupirati, pogotovo u 


Mnoštvo gostiju na svečanoj sjednici Gradskog vijeća 


projektima vezanim uz privla- 
čenje sredstava iz EU fondova. 
Sjednici se odazvao i zamjenik 
ministrice graditeljstva i pro- 
stornog uređenja Željko Uhlir. 

U nastavku sjednice dodi- 
jeljena su i Priznanja Grada 
Ivanca najzaslužnijima za nje- 
gov razvoj i promidžbu. Pla- 
kete Grada primili su direktor 
HEW-a Ivanec Josip Šimunek, 
voditelj HC-a Varaždin Stjepan 
Marković i sportski radnik Ni- 
kola Nišević. 


Zahvalnice su uručene prof. 
Branki Pavić, Ljiljani Hlevnjak 
(kultura), DVD-u Bedenec, 
DŠR-u Lančić — Knapić, prof. 
Tomici Matišiću (speleologija i 
istraživanje podzemlja) i Tomu 
Drzaicu iz SAD-a, koji već go- 
dinama nesebično podupire 
rad udruge Ivanečko sunce. 

Predivan glazbeni ugođaj 
ostvarile su Rafaela Čanžar 
(mezzosopran) i Lucija Job (so- 
pran) uz klavirsku pratnju prof. 
Sanje Čanžar.(ljr) 


Konstituirano je novo Gradsko vijeće Ivanca u mandatu 2013. - 2017. 


Edo Rajh (HNS) jednoglasno za predsjednika Vijeća 


Uvjerljivu većinu, 11 od 17 vijećnika, u 
Gradskom vijeću ,drži“ koalicija HNS, 


SDB HSU 


U četvrtak, 13. lipnja, kon- 
stituirano je Gradsko vijeće 
Ivanca, predstavničko tijelo 
koje će u iduće četiri godine 
svojim odlukama i aktima iz 
samoupravnog djelokruga 
određivati razvitak lokalne sa- 
mouprave, a time i cijelog gra- 
da Ivanca. 

U Gradsko vijeće izabrano 
je 17 vijećnika, od toga jeda- 
naest s koalicijske liste HNS-a, 
SDP-a i HSU-a i to: Edo Rajh 
(HNS), Katica Levanić (HNS), 
Dragutin  Lukavečki (HNS), 
Dražen Piskač (HNS), Mladen 
Canjuga (HNS), Ivan Sedlar 
(HNS), Jasenka Friščić (SDP), 
Franjo Dukarić (SDP), Nikolina 
Vlahek Canjuga (SDP), Luka 
Lančić (SDP) i Ljubica Friščić 
(HSU). 

S liste HDZ-a u Gradsko vi- 
jeće izabrani su Vladimir Lac- 
ković, Milena Golubić, Stjepan 
Držaić i Goran Slavinec. 

Dva vijećnika u Gradsko su 
vijeće izabrana s koalicijske li- 


ste HSS-a, ZDS-a, Zelene liste, 
Zagorske akcije i ABH-a i to 
Mirko Žimbrek i Tibor Surjak. 
Vijećnici su nakon verifikacije 
mandata svečano položili pri- 
sege. 

Za predsjednika novog sazi- 
va Gradskog vijeća jednoglasno 
je izabran Edo Rajh, a za pot- 
predsjednike Jasenka Friščić i 
Vladimir Lacković. 

Većinom glasova  vijeć- 
nika izabrana je Mandatna 
komisija u sastavu Nikolina 
Vlahek Canjuga (predsjed- 
nica), a članovi su Dragutin 
Lukavečki i Milena Golubić. 
Izabran je i Odbor za izbor 
i imenovanja. Predsjednica 
mu je Katica Levanić, a čla- 
novi su Ivan Sedlar, Ljubica 
Friščić, Tibor Surjak i Franjo 
Dukarić. Predsjednik Od- 
bora za Statut i Poslovnik je 
Dražen Piskač, a članovi su 
Luka Lančić, Edo Rajh, Go- 
ran Slavinec i Mladen Canju- 
ga. 

Članovi gradske izvršne i 
predstavničke vlasti koji 
će voditi Ivanec do 2017. 
godine 


Svim vijećnicima kratko se 
obratio gradonačelnik Milorad 
Batinić, poželio im uspješan rad 
te ih pozvao na suradnju. (ljr) 


Prvo obraćanje novog 
predsjednika Gradskog 
vijeća Ede Rajha 

aktualnosti 


DAN ANTIFAŠISTIČKE BORBE 
Vijenci na spomen — 
obilježja poginulim 
antifašističkim borcima 


U subotu, 22. lipnja, iza- 
slanstvo Grada Ivanca na čelu 
s gradonačelnikom Miloradom 
Batinićem i predsjednikom 
Gradskog vijeća Elom Rajhom 
sa suradnicima i gradskim vi- 
jećnicima u povodu Dana an- 
tifašističke borbe na gradskom 
groblju u Ivancu položilo je 
vijenac na spomen — obilježje 
poginulim antifašističkim bor- 
cima. 

Odavanju počasti pridru- 
žili su se i predstavnici MUP-a 
te Udruge antifašističkih bo- 


raca i antifašista Ivanec, čija 
se predsjednica Marija Varo- 
vić prigodnim riječima osvr- 
nula na osnivanje prve parti- 
zanske postrojbe te naglasila 
važnost čuvanja i njegovanja 
antifašističkih tekovina koje 
su usađene u Ustav i na koji- 
ma počivaju sami temelji hr- 
vatske države. 

Izaslanstvo Grada Ivanca 
potom je položilo vijence i na 
spomen — obilježja poginulim 
antifašističkim borcima u Ra- 
dovanu i Margečanu. (ljr) 


Vijenci su položeni na spomen - obilježja u Ivancu, Ra- 


dovanu i Margečanu 

OPROŠTAJ Maturanti ivanečke Srednje škole gen. 2012/2013. 


“Žnanje 
Cini covjeka 
slobodnim!" 


U prepunom amfiteatru 
Srednje škole u Ivancu, kojeg su 
do posljednjeg mjesta ispunili 
ponosni roditelji, braća i sestre, 
prijatelji i profesori, u petak, 28. 
lipnja, na velikoj oproštajnoj 
svečanosti svoj posljednji po- 
zdrav školi reklo je 135 matu- 
ranata Gimnazije, Ekonomske 
i Strukovne škole (prodavača, 
strojara i tekstilaca). Nakon 
uvodnog Gaudeamusa, novoj 
generaciji maturanata je uspješ- 
no položenu državnu maturu 
čestitala ravnateljica prof. Bran- 
ka Pavić, zaželjevši im mnogo 


» 

sreće u budućnosti. 

Odjeveni u blistave modre 
toge, maturanti su uz zvukove 
Radetzky marša svečano ulazili 
u amfiteatar gdje su im njihovi 
razrednici uručivali svjedodž- 
be. U njihovu čast zapjevala 
je i učenica Tea Šimić pjesmu 
Forever Young, uz pratnju prof. 
Jelene Gotal na glasoviru. 

U ime svih roditelja, profe- 
sorima je zahvalila Nataša Ro- 
ginek. Odlukom Nastavničkog 
vijeća, najboljim učenikom ge- 
neracije 2012./2013. proglašen 
je gimnazijalac Ivan Brezovec, 


ki 
«\ 


. 


Sa znanjem u novo životno 
poglavlje 


koji se ujedno skupu obratio u 
ime svih maturanata. 

- Znanje je najveće bogat- 
stvo i samo ono čini čovjeka 
slobodnim. Tražeći sreću za 
sebe, usrećimo i druge! — po- 
ručio je Ivan, a potom su matu- 
ranti Gimnazije pjesmom Neka 
cijeli ovaj svijet simbolično kra- 
ju priveli svoje srednje školova- 
nje. Vrlo lijep oproštajni pro- 
gram pripremile su polaznice 
Vokalnog ansambla Sakcinski 
pod vodstvom Nade Peček, kao 
i mladi članovi dramske grupe 
OŠ Ivanec.(Z. Stanko) 


OPROŠTAJ Ivanečki osmaši scenskim i plesnim programom oprostili su se od osnovne škole 


»Hvala što ste nas naučili poštovati sebe i druge“! 


Cetiri osmaška odjela u kreiranje i uvježbavanje programa uložila su mnogo inventivnosti i mašte 


Jedinstven običaj ivanečkih srednjoš- 
kolaca, koji se već generacijama od srednje 
škole opraštaju pravim modnim i scenskim 
spektaklima po kojima su postali poznati u 
cijeloj Hrvatskoj, dostojno slijede i ivanečki 
osmaši. Svi učitelji, mlađi učenici i roditelji 
koji su se u petak, 14. lipnja, okupili u pre- 
punoj školskoj sportskoj dvorani i uživali u 
iznenađujuće dobro osmišljenom i realizira- 
nom programu, mogli su se uvjeriti koliko su 
truda, inventivnosti i vježbe četiri osmaška 
odjela morala uložiti (i to u eri najintenzivni- 
jeg završnog testiranja i ispitivanja!) u kreira- 
nje doista originalnih programa. 

Odjeveni u jednoobrazne majice i boje 
svojih razreda, jedan po jedan odjel uz 


odabranu je glazbu ulazio u dvoranu, a 
nakon toga bilo je svega! I glume, i plesa u 
svim mogućim ritmovima, i solo — pjeva- 
nja, i burnog aplauza publike, ali i sjete, jer 
osnovnu školu napušta još jedna generacija 
mladih ljudi koja je zajedno odrastala, uči- 
la, družila se, sazrijevala i punih osam godi- 
na dijelila veselja i tuge... 

- Hvala što ste nas naučili poštovati sebe 
i druge, što nijedan sat nije prošao bez smi- 
jeha i veselja. Zahvaljujemo svim učitelji- 
ma, i onima u nižim razredima koji su nas 
naučili prva slova, ali i kuharicama, čistači- 
cama i domaru — zahvalili su učenici te se 
od svojih razrednika i učitelja oprostili cvi- 
jećem. Sretno, generacijo 2012./2013.!(ljr) 


Bezbrižna mla- 
dost na bicikli- 
ma (gore) 


FBI - oproštaj 8. 
b uz suvremene 


nu scenografiju 


Hvala svima, ra- 
zrednicima, uči- 
teljima, kuhari- 
cama... (lijevo) 


ritmove i moder- (“7 

IZLET U PROŠLOST Dan vitezova ivanovaca u organizaciji TZ i Udruge Ivanečki vitezovi 


Viteški turniri, 


srednjovjekovni 


sajam, mučila, 
dvorske lude... 


Srednjovjekovni spektakl priredilo je sedamnaest 
postrojbi iz Hrvatske, Mađarske, Slovenije i BiH 


U sklopu proslave Dana 
grada Ivanca brojni posjetitelji 
istinski su uživali u viteškom 
spektaklu što je ove godine 
prvi put održan pod nazivom 
Dan vitezova ivanovaca. Broj- 
ne sadržaje tematski vezane uz 
srednji vijek, što su se tijekom 
subote, 22. lipnja, odvijali na 
prostoru iza župne crkve, orga- 
nizirali su Turistička zajednica 
Ivanca i Udruga Ivanečki vite- 
zovi, a prikazale su ih i realizi- 
rale brojne skupine iz Hrvatske, 
Mađarske, Slovenije i BiH. 

Nesvakidašnji program bio 
je namijenjen svim generaci- 
jama. Posjetitelji su se tijekom 
cijeloga dana mogli okušati u 
bacanju noževa, koplja, sjekiri- 
ca, u jahanju, u umijeću gađanja 
lukom i strijelom. Cijela mani- 
festacija bila je organizirana kao 
izlet u srednjovjekovnu proš- 
lost, s demonstracijama viteš- 
kih turnira i borbama za nagra- 
du Malteškog križa i Zlatnog 
kaleža, mačevanjem, gađanjem 
lukom i strijelom, prikazom i 
demonstracijom  srednjovje- 
kovnih sprava za mučenje, a sve 
to bilo je ,garnirano“ viteškim 
taborom, sajmom srednjovje- 
kovnih igračaka i pratećim 
glazbenim programom. 

Cijelu su tu atmosferu uve- 
seljavale dvorske lude, nasmi- 
javajući djecu i odrasle. Atrak- 
tivan program pratilo je veliko 
mnoštvo posjetitelja, koje su 
domaćini u večernjim satima 
počastili viteškim gulašom. 

U ivanečkom TZ-u su pri- 
preme za realizaciju te ma- 
nifestacije obavljane tijekom 
prošlih nekoliko godina putem 
raznih projekata, od izrade 
i nabave odora i opreme do 
uspostavljanja suradnje s po- 
strojbama u zemlji i inozem- 
stvu, prvenstveno s onima koje 
djeluju u mjestima u kojima su 
nekad obitavali ivanovci. Inače, 
domaćini su svoje goste proveli 
atraktivnim  ivanečkim turi- 
stičkim destinacijama u sklopu 
projekta Nemreš fulat a kruna 
njihova boravka u Ivancu bila je 
manifestacija Dan vitezova iva- 
novaca kojom je brojnim posje- 
titeljima omogućen pogled u 
srednjovjekovnu prošlost naše- 
ga grada.(zs,ljr) 

Zastavica s koplja za spomen na 1. dane vitezove ivanovaca 

Atraktivne postrojbe iz zemlje i nozem 

pokazale su svoje odore i specifičnosti svoga djelovanja 

Borbe nisu bile nimalo bezazlene 


Najveći mimohod postrojbi u 
povijesti Varaždinske županije 

Vrhunac dana bio je veličanstveni mimohod sedamnaest po- 
vijesnih postrojbi ivanečkim ulicama do gradske špice, gdje su 
njihovu smotru izvršili nadzapovjednik i zapovjednik Ivanečke 
rudarske čete Milorad Batinić i Boris Jagetić Daraboš. Uz Ivanečke 
Vitezove, nastupila je i Sigetvaroška postrojba iz Mađarske, viteš- 
ki red pri TD-u Suha krajina (Slovenija), Hajdučka družina Mijata 
Tomića iz Tomislavgrada (BiH), Viteški red Sv. Nikole iz Varaždina, 
Družba vitezova Zlatnog kaleža i Tahyijevi puškari iz Donje Stubi- 
ce, Turopoljski banderij, Kostelska pistola - Keglevićeva straža iz 
Kostela, Gradska straža Bakar 1848., Kliški uskoci iz Klisa, Vitezovi 
zelingradski, Udruga kuburaša Marija Bistrica, Križevačka djevo- 
jačka straža, Zrinska garda Čakovec, Trenkovi panduri iz Požege, 
Trakošćanski streličari iz Koprivnice i Husarska garda iz Varaždina. 
Bio je to najveći mimohod povijesnih postrojbi ikad održan na 
području Varaždinske županije. 

Mnoštvo kulturnih, gospodarskih i zabavno - atrakcijskih programa uz Dane nee 


Z Dan grada, 
roslavljen i 
azak Hrvatske u 
uropsku uniju 


U glazbenom, scenskom i izložbenom programu nastupili su svi KUD-ovi i gotovo sve udruge koje djeluju na području grada Ivanca 


Bogatim kulturnim, gospo- 
darskim i zabavno — popularnim 
sadržajima koji su se odvijali od 
19. do 24. lipnja, proslavljeni su 
ovogodišnji Dani grada Ivan- 
ca kojima je ujedno obilježen i 
ulazak Hrvatske u EU. Središnji 
zabavni programi koji su završa- 
vali u sitne sate, veliko mnoštvo 
posjetitelja koje se zabavljalo uz 
razne programe — od viteških 
turnira do rezanja jegera, natje- 
canja u kuhanju gulaša u kotliću 
i bogate sajamske ponude pa sve 
do raznolikih programa što su se 
odvijali na središnjoj bini — sve 
to bilanca je ovogodišnje sjajne 
proslave koja će, spomenimo i to, 
ostati zapamćena po rekordno 
visokim ljetnim temperaturama. 


Lijepo je i pohvalno što su u 
glazbenom, scenskom i izlož- 
benom programu nastupili svi 
KUD-ovi i gotovo sve udruge 
civilnog društva koje djeluju na 
području grada Ivanca. Pridru- 
žilo im se cijelo mnoštvo gostu- 
jućih izvođača i izlagača koje je u 
naš grad dovela dobra reputacija 
Ivanečkih dana. Osim povijesnih 
postrojbi i predstavnika TZ-a iz 
17 gradova Hrvatske, Mađarske i 
Slovenije (o čemu posebno izvje- 
štavamo) te izlagača na Gospo- 
darskom sajmu iz šest hrvatskih 
županija, u Ivancu su nastupili i 
izvođači iz Varaždina i Donjeg 
Miholjca. Na Ivanečki sajam 
samoinicijativno su se prijavili i 
izlagači iz Zagreba, a gradonačel- 
nik M. Batinić priredio je prijem 
u Gradskoj vijećnici za pedesetak 
članova KUD-a Hajdina iz Kuča- 
na i Zbelave koji su se toliko odu- 
ševili atmosferom u Ivancu da su 
već najavili svoje sudjelovanje u 
programu najavili iduće godine. 


lako su, zbog ograničenog 
budžeta, u  estradnom  dije- 
lu programa izostala zvučna 
»zvjezdana“ imena, svi se slažu 
da su domaći Peti element i Ro- 
ckabilikum iz Varaždina bili pun 
pogodak, jer uz njih se plesalo i 
zabavljalo, atmosfera je bila na- 
prosto sjajna. Da se i ne govori o 
Navihankama! Atraktivne Slo- 

Sjajno raspoloženje uz atraktivne Navihanke 


Dječje nastupe publika uvijek 
nagrađuje najburnijim aplauzom 


U živom ritmu sali- 
novečkog folklora 


Društvo prijatelja glazbe i fačodnih običaja Lompuš iz Radovana 


Mnoštvo posjetitelja okupi 


slovodstva IMI na čelu s vlasni 


Program su vodili Davor Dretar 


venke plijenile su ne samo sta- 
som; živom glazbom digle su na 
noge cijeli šator, pa se uz pozna- 
te slovenske i domaće hrvatske 
pjesme u urnebesnom štimungu 
zabavljalo debelo poslije ponoći. 
Živo je bilo i za sajamskim 
štandovima, na kojima se uveli- 
ke družilo, trgovalo i degustira- 
lo, a masa posjetitelja preplavila 
je ivanečki glavni trg i park s 
atrakcijama za djecu. Radioni- 
ce u povodu ulaska Hrvatske 
u EU u parku su priredile tete i 
mališani Dječjeg vrtića Ivanči- 
ce, tematski ih posvetivši Litvi. 
Program na središnjoj bini 
bio je ispunjen folklornim i 
tamburaškim programom u 
izvedbi Društva prijatelja glazbe 


Jegerska tradicija 


o se pod pagodama, gdje su djelatnici 
li i rezali ivanečki jeger te tako produljili 
simpatičnu tradiciju predstavljanja i popularizacije poznatog ivanečkog 
robnog brenda. Jeger su posjetiteljima besplatno dijelili predstavnici po- 
om Marijem Raosom. Slijedom višego- 
dišnje tradicije pridružili su im se i gradski čelnici s gradskim vijećnicima, 
a ivanečkoj jegerskoj tradiciji i ove se godine pridružio župan P Štromar. 
Drele i TV- voditeljica Andreja Loparić.(ljr) 


Industrije mesa Ivanec razvlači 


Podijeljeno oko tisuću 
kilograma jegera 


i narodnih običaja Lompuš iz 
Radovana, KUD-a Matija Gu- 
bec iz Donjeg Miholjca, KUD-a 
Salinovec i KUD-a Itas. Članovi 
Glumačke družine Komedijaši 
iz Stažnjevca izveli su komediju 
Čist račun — duga ljubav. 


Na scenu je izašao i zlatni 
ivanečki zbor KUD-a Rudolf 
Rajter, koji je otpjevao nesluž- 
benu ivanečku himnu Poleg 
jedne velke gore, potom i himnu 
EU Oda radosti, a iste sekunde 
nakon toga nebo nad Ivancem 
rasvijetlio je vatromet, kojim 
se i naš grad pridružio slavlju u 
povodu ulaska Hrvatske u EU. 
Zabava je potom nastavljena uz 
nastup Kim Verson, a do kraja 
fešte svirali su raspoloženi čla- 
novi Petog elementa i napravili 
zabavu i štimung za pamćenje. 

Time su ujedno završile sre- 
dišnje svečanosti uz Dane gra- 
da Ivanca 2013. Njihov glavni 
organizator bio je Grad Ivanec, 
a sve organizacijske poslove su, 
uz djelatnike gradske uprave i 
pojedince iz gradskih ustano- 
va, odradili i djelatnici Ivkoma. 
Grad Ivanec zahvaljuje svim 
udrugama, izlagačima, tvrtka- 
ma i sponzorima koji su svojim 
doprinosom omogućili uspješ- 
nu proslavu ovogodišnjih Dana 
grada i gradskih jubileja. (ljr) 


1. VII. 2013. 


Manifestacija 


Ivanec kuha jeka 
je status jedne od 
najpopularnijih 
gradskih priredbi 


Sedamnaest ekipa s područ- 
ja cijelog grada Ivanca u subotu 
je, 22. lipnja, na prostoru stare 
tržnice složno kuhalo, dimilo i, 
uz nezaobilaznu kapljicu, sjaj- 
no se zabavljalo na natjecanju u 
spremanju gulaša u kotliću što 
je treću godinu zaredom, u po- 
vodu Dana grada, održan pod 
nazivom Ivanec kuha. I ove go- 
dine ,kotlići“ su potvrdili status 
jedne od najomiljenijih pučkih 
manifestacija, koju, zapravo, 
svojim originalnim pristupom, 
tajnim kulinarskim dodacima, 
originalnim kapama i pregača- 
ma, i, prije svega, ekipama i ras- 
položenjem, formiraju građani 
sami. 

A zahvaljujući i odlično ras- 
položenim članovima benda 
varaždinskog Rockabilikuma, 
koji su poslije izjavili da bolji 
štimung od ivanečkog dosad 
nisu doživjeli, ionako vruć dan 
je uz živu glazbu i otvorene 
vatre na kojima se iz kotlića di- 
milo sve u šesnaest, bio još vre- 
liji. Doprinijeli su tome i ljuta 
paprika i biber u gulašu, pa i ne 
čudi što su se ,tekuće stvari“ 
konzumirale u povećanim ko- 
ličinama. 

- Ovo leto nam u kotlu pli- 
va dobrih deset kila mesa. Ima 
svakakvoga, samo ne čučeka i 
zajca. Za dobar gulaš važno je 
dobro miješati i pri kraju doda- 
ti peršina i crnog vina — rekoše 
nam u ekipi HPD-a Ivančica, 
lanjskog pobjednika, u kojoj 
su ljetos bili Franjo Banek, Mi- 
ljenko Bregović, Neven Gotal i 
Miroslav Gotal. 

- Tajna dobrog gulaša ne 
smije se odati! Bumo samo re- 
kli da u obzir dolazi isključivo 
domaća sušena paprika i da se 
pravi gulaš mora polako kuhati 
dobre tri i pol do četiri vure. Mi 
ga spremamo od jelena, košute 
i govedine — odala nam je eki- 
pa Kaniže i Bedenca u sastavu 
Marijan Putar Novoselec i An- 
tun Babić. 

Kuharske boje Udruge za 
šport i rekreaciju Stažnjevec 

Zlatna kuhača ekipi 
ivanečkog Peharčeka! 


Skuhano je i pojedeno oko 200 litara gulaša, a skupljenih 1.950 kuna dobrovoljnih 
priloga poklonjeno je gradskoj Humanitarnoj fundaciji Pro vitae 

Vruće je bilo uz ovogodišnje kotliće na staroj Pahežkojie tržnici 


Druga kuhača Kulinarstvu 
Ropas, a treća Rojngli! 


akon pomnog ocjenjivanja, prosudbena komisija Prvu kuha- 


ču Ivanca dodijelila je ekipi ivanečkog Peharčeka. ,Srebrna“ kuha- 
ča dodijeljena je Kulinarstvu Ropas, dok je Treća kuhača uručena 


ekipi Rojngla. 


agradne kuhače (ali i daske za rezanje mesa kao i 


,trugu“ ogrjevna drva za sve ekipe) osigurao je sponzor, Drvodje- 
lac Ivanec, a prvoplasiranima ih je dodijelio gradonačelnik M. Ba- 
tinić. Podrazumijeva se da je za obilaska morao kušati svaki gulaš! 


Uz kuhače, 


ri najbolje ekipe dobile su i nagrade Vindije d.d. 


Varaždin, vrijedne knjige na temu gastronomije te nešto rekla- 
mnog materijala. Skuhalo se oko 200 litara gulaša, a,planulo“ je 
sve. Prikupljenih 1.950 kuna dobrovoljnih priloga uplaćeno je na 
račun gradske Humanitarne fundacije Pro vitae.(ljr) 


žestoko je branila ekipa u sa- 
stavu Nada Čaklec, Jadranka 
Hruškar, Marica Sedlar, Marica 
Hruškar, Dijana Basarić i Zvon- 
ko Sedlar u ulozi pipničara. 

- U našem gulašu plivaju do- 
maći jelen i junetina. Posebnu 
duhu mu budu dali suhi vrga- 
nji i friško nabrane bukovače, a 
deli bumo nutra i domače no- 
klece. Gulaš treba kuhati dobre 
dvije i pol vure — odala je tajnu 


Zlatna kuhača ekipi Peharčeka za najbolji gulaš 


glavna majstorica Nada Čaklec, 
inače, umirovljena profesional- 
na kuharica. 

,Šnjof“ svoga gulaša glji- 
vama je naumila poboljšati i 
ekipa DSR-a Ivanec u kojoj 
su bili Zvonko Turčin, Željko 
Bregović, Andrija Županić, 
Velimir Čiček — Surjaček i Ivan 
Rešetar. 

- Ono kaj gulašu daje ,ono 
nekaj“ je gljiva jelensko uho. Za 


svaki slučaj bumo deli i vrganje 
i škriplje. Uh, al je hudi! — zno- 
jio se uz vatru poznati gljivar Z. 
Turčin. 

Veselo je bilo i pokraj kotlića 
ekipe Inferno u kojoj su se oku- 
pili Kristijan Mihalina, Velimir 
Rožman, Duško Prašnjak, An- 
tonio Kihas, Nikola Štruklec i 
Dalibor Potkonjak. 

- Vepar i srna, to je zakon 
za gulaš! Ne zgušnjavamo ga 
nikakvim umjetnim dodacima, 
u obzir dolazi samo prirodno — 
luk, i nemaš boljega — poručio 
je kuhar Štruklec. Kuharsku 
čast DŠR-a Lančić — Knapić 
branila je brojna ekipa na čelu 
s  masterchefom Stjepanom 
Slivarom, a pridružio im se i 
Lutz Niesel iz Diisseldorfa, koji 
je rekao da tako nešto još nije 
doživio te izrazio divljenje iva- 
nečkom štimungu. 

»Kotliće“ su ove godine or- 
ganizirali Grad Ivanec i Savjet 
mladih, čiji su članovi, na čelu 
s agilnim Nikolom Sedlarom, 
odradili najveći dio organiza- 
cijskih poslova. (ljr) 


ianše kuha manifestacija je namijenjena druženju i dobrom štimungu 

GLAZBA Godišnji koncert Mješovitog pjevačkog zbora KUD-a Rudolf Rajter 


Opet cvjeta 
ivanečki 


1/23 IZANEČKE X NOVINE 


KUD R. Rajter i Vokalni ansambl Sakcinski pobjednici su županijske smotre; boje našeg grada i 
županije branit će najesen na državnim smotrama u Novigradu i u Petrinji 


Bogat lipanjski kulturni život 
našega grada u ponedjeljak su, 
24. lipnja, svojim godišnjim kon- 
certom dodatno uljepšali člano- 
vi Mješovitog pjevačkog zbora 
KUD-a Rudolf Rajter i njihovi 
gosti. Pred punom kinodvora- 
nom Pučkog otvorenog učilišta, 
zboraši su nastupili uz  'Tam- 


buraški orkestar KUD-a Itas, 
Dječji zbor OŠ Ivanec i Vokalni 
ansambl Sakcinski. Zborovima i 
orkestrom ravnali su prof. Jelena 
Gotal, Nada Peček i Petar Hehet. 

Izvedeno je dvadesetak djela 
kojima su pjevači ujedno svome 
gradu čestitali 617. spomendan. 
Koncert je bio samo dodatna 


potvrda da Ivanec ima izuzetan 
glazbeni život, ali i mladu ge- 
neraciju obrazovanih pedagoga 
i vrhunskih solista koji postižu 
sjajno suglasje s iskusnim zbora- 
šima koji već desetljećima nose 
i održavaju poznatu ivanečku 
zborsku tradiciju. Da je ona po- 
novno u hrvatskom vrhu, poka- 


zuje i podatak da će Mješoviti 
pjevački zbor i Ansambl Sakcin- 
ski predstavljati Grad Ivanec i 
Varaždinsku županiju na držav- 
nim smotrama. 

Takvu je odluku, nakon 
ocjene i analize izvedenih 
skladbi na Županijskoj smotri 
što je u nedjelju, 2. lipnja, odr- 


žana u Varaždinu, donijela pro- 
sudbena komisija Hrvatskog 
sabora kulture. Tako će mali an- 
sambl Sakcinski pod vodstvom 
N. Peček nastupiti 6. listopada 
u Petrinji, dok će KUD R. Raj- 
ter pod vodstvom prof. J. Gotal 
pjevati 12. i 13. listopada u No- 
vigradu Istarskom. (zs,ljr) 

BRIGA O NEMOĆNIMA Obilježena je 12. godišnjica rada Caritasova doma u Ivancu 


Vremešni i zabavni 
“doktori i pacijenti“ 
nasmijali publiku 
Dom skrbi o više od stotinu korisnika s područja 


cijele Hrvatske, a postoji i interes da u njemu budu 
zbrinuti i stariji građani iz drugih zemalja 


U utorak 19. lipnja, u Cari- 
tasovu domu Sv. Ivana Krstite- 
lja u Ivancu proslavljen je Dan 
doma i 12. obljetnica njegova 
rada. U tom povodu svečano 
misno slavlje predvodio je va- 
raždinski biskup msgr. Josip 
Mrzljak. 

Na misi su se okupili kori- 
snici i djelatnici te ustanove 
koja vodi brigu o stotinjak sta- 


rijih i nemoćnih osoba, zatim, 
predstavnici ustanova s kojima 
dom surađuje te drugi gosti i 
brojni vjernici. U prigodnom 
obraćanju,  ivanečki  dogra- 
donačelnik Cedomir Bračko 
štićenicima je poželio dobro 
zdravlje i mirne dane u tom 
lijepom zdanju, a djelatnicima 
je zahvalio na godinama izvr- 
snog rada i brige o starijima. 

- Varaždinska biskupija naj- 
zaslužnija je za tako lijepu usta- 
novu u kojoj se u gradu Ivancu 
već dvanaest godina institucio- 
nalno skrbi o starijim osobama 
iz više hrvatskih županija. Cilj 
doma jest zadovoljan korisnik, 
jer onda je i njegova rodbina 
mirna i zadovoljna, a i djelat- 
nici znaju da rade dobar posao 
— istaknuo je ravnatelj doma 


Tomislav Jalšovec te istaknuo 
da je u planu rada za naredno 
razdoblje gradnja tzv. hladnih 
komora, suradnja sa studijem 
sestrinstva u Varaždinu,  po- 
stavljanje sunčane elektrane na 
krov doma te dalje povećanje 
standarda u zbrinjavanju i skrbi 
o štićenicima. 

Osim zbora koji je zapjevao 
zagorske popijevke, štićenici 


Ravnatelj T. Jalšovec: Cilj doma jest zadovoljan korisnik 


su za svoje goste izveli i duho- 
viti igrokaz u kojem su glumili 
pacijente i doktore. Time su se 
našalili na račun vlastitih godi- 
na i staračkih tegoba, a publika 
ih je nagradila smijehom i plje- 
skom. Prisutnima je podijeljen 
drugi broj lista Caritasova 
doma pod nazivom Geranij, u 
nakladi od 500 primjeraka. (Z. 
Stanko) 


UDRUGA TJELESNIH INVALIDA ILO 16. međunarodni susret osoba s invaliditetom 


Druženje olakšalo svakodnevicu tjelesnih invalida 


Susretu se odazvalo više od 150 osoba iz četrnaest udruga 


U utorak, 25. lipnja, u velikoj 
dvorani KTC-a u Ivancu odr- 
žan je 16. međunarodni susret 
osoba s invaliditetom pod na- 
zivom Poleg jedne velke gore. 
Susretom što ga već niz godina 
priređuje o Danima grada Ivan- 
ca, Udruga tjelesnih invalida 


Sa 16. međunarodnog 
susreta osoba s tjele- 
snim invaliditetom u 
Ivancu 


ILO pridružila se gradskim li- 
panjskim svečanostima. 

Na druženju se okupilo 150 
osoba s invaliditetom iz četrna- 
est srodnih udruga iz Hrvatske 
i Slovenije. Susretu su nazo- 
čili i dogradonačelnici Ivanca 
i Lepoglave Čedomir Bračko 
i Hrvoje Kovač. Stažnjevački 
Komedijaši su susret obogatili 
smijehom i dobrim emocija- 
ma. Natjecatelji su pak borbe za 
pehare i medalje vodili u četiri 


discipline — u elektroničkom 
pikadu, na visećoj kuglani, u 
nabacivanju koluta te u beli. 
Pozdravljajući sve prisutne 
i zahvaljujući na njihovu dola- 
sku, predsjednik udruge Tomi- 
slav Kušen na novi susret po- 
zvao ih je i dogodine te izrazio 
nadu da su ovogodišnje druže- 
nje i natjecanja primjerena nji- 
hovim mogućnostima barem 
donekle olakšala njihovu tešku 
svakodnevicu. (zs) 

POVIJEST IVANCA Predstavljena je Ivanečka bibliografija prof. mn dk 


Ivanečka 
bibliografija 


ključ je povijesti 
ivanečckoga kraja 


- Čak 2.860 bibliografskih 
jedinica s djelima sociološke, 
etnološke, antropološke i po- 
vijesne naravi, redom posve- 
ćenima Ivancu i ivanečkome 
kraju, obuhvaćeno je u knjizi 
Ivanečka bibliografija prof. 
Marijana Kraša. Djelo, koje 
je zasad objavljeno kao elek- 
tronička knjiga, odnosno, kao 
mrežno izdanje, rezultat je au- 
torovih istraživanja dugih 40 
godina i ono je ne samo velika 
vrijednost i golem — kulturo- 
loški uspjeh, već i svojevrsni 
»ključ“ ivanečkoga kraja i po- 
magalo svima koji proučava- 
nju njegove povijesti pristupa- 
ju temeljem načela moderne 
strukturalne historiografije. 

To je, u najkraćem, sažetak 
zaključaka sa svečanosti pred- 
stavljanja Ivanečke bibliografije 
što je u četvrtak, 20. lipnja, u 
povodu Dana grada održano u 
Gradskoj vijećnici u Ivancu, a 
koju su, uz autora prof. M. Kra- 
ša, predstavili recenzent dr. sc. 
Eduard Kušen i ivanečka povje- 


Dr. sc. S. Jagić: Takvim 
izdanjem ne može se 
pohvaliti nijedan drugi 
grad u Hrvatskoj! 


sničarka dr. sc. Suzana Jagić. 

Na svečanosti se okupi- 
lo mnogo Ivančana koji su s 
interesom pratili šetnju kroz 
povijest Ivanca i okolice te naj- 
markantnije ličnosti koji su je 
obilježile, od Ivana i Božidara 
Kukuljevića Sakcinskog, Josipa 
Šabana, dr. Adalberta Georgi- 
jevića, Otokara i Pavice Hraz- 
dira do Petra Jagetića, Gustava 
Krkleca, Danijela i Franje Šan- 
talaba, Tomislava Janka Šagija — 
Bunića, Mirka Maleza, Branka 
Težaka i mnogih drugih koji 
su svojim stvaralaštvom na ra- 
znim poljima pridonijeli prepo- 
znatljivosti i afirmaciji Ivanca i 
širega ivanečkoga kraja. 

- E. Kušen i M. Kraš još 70- 
tih godina prošloga stoljeća 
počeli su s razbijanjem ,mita“ 

i stereotipa o tome da je Iva- 
nec ,nezanimljiv, jer _ nema 
svoje povijesti, što se pokazalo 
velikom zabludom. Ivanečka 
srednjovjekovna i novovjekov- 
na povijest slabo je istražena, a 
Ivanečka bibliografija pridoni- 
jet će pisanju sinteze povijesti 
Ivanca što bi u konačnici tre- 
balo rezultirati monografijom 
Ivanca koju bismo voljeli po- 
kloniti našemu gradu za jedan 
od njegovih idućih rođendana 
— naglasila je dr. S. Jagić. 

Ističući da je Bibliografija 
dragocjena baza podataka za 
sve buduće istraživače, poseb- 
no je akcentirala da se takvim 
izdanjem ne može pohvaliti 
nijedan drugi grad u Hrvatskoj 
te izrazila nadu da izdanje ima i 
svoj nastavak. 

— U Varaždinskoj županiji, 
osim Varaždina, Ivancu nema 
ravnog grada po povijesti i kul- 
turi! Nijedan drugi grad s Ivan- 
cem se ne može uspoređivati 
po aktivnostima koje Ivančani 
ostvaruju i u svom svakodnev- 


nom životu — domoljubno je 
u svom obraćanju okupljenim 
gostima naglasio prof. M. Kraš. 
Ističući u kolikoj ga je mjeri 
promijenio nailazak na poda- 
tak o prvom povijesnom spo- 
minjanju Ivanca u najstarijim 
pisanim dokumentima, kazao 
je da je u proučavanju ivanečke 
povijesti našao sebe te istaknuo 
zadovoljstvo što se oko toga po- 
datka vezala cijela suvremena 
ivanečka kultura obilježavanja 
i evociranja ivanečke prošlosti. 


Ivanečke novine - 
kroničar suvremene 
ivanečke povijesti 
Ivančanin Zvonimir Vido- 
ni zahvalio je Kušenu i Krašu 
na pionirskom pothvatu iz 
70-tih godina prošlog stolje- 
ća vezanom uz proučavanje i 
dokumentarni pristup faktima 
iz ivanečke povijesti te izrazio 
žaljenje što mnogi Ivančani koji 
su živjeli između dva svjetska 
rata, kada je Ivanec imao vrlo 
bogat društveni život, o tome 


kultura 14 


U knjizi je zastupljeno blizu tri tisuće bibliografskih jedinica 


nisu našli shodnim napisati ni 
riječi. 

- Jako mi je drago što su se 
takvi trendovi promijenili. Iva- 
nečke novine zadnjih godina 
prerasle su u kroničara ivanečke 
suvremene povijesti, a drago- 
cjeni su i zapisi Borisa Jagetića 
Daraboša — naglasio je Vidoni te 
izrazio zadovoljstvo što su Kraš 
i Kušen, premda više ne žive u 
Ivancu, za svoj rodni grad ,veza- 
ni dušom i tijelom 

- Posebna vrijednost knjige 
je u tome što je ona publicira- 
na u maniri novog medija, od- 
nosno, kao elektronička knji- 
ga. Dostupna putem mrežnog 
izdanja, postala je interaktivna 
— naglasio je dr s. E. Kušen. 
Predstavljanje izdanja na kraju 
je uljepšao Marijan Gotal koji je 
na ivanečkom govoru pročitao 
zapis Žige Stubičara naslovljen 
I pri jelu reda mora biti. Auto- 
ru su na njegovu djelu čestitali 
čelnici Grada Ivanca, koji je i 
bio domaćin i organizator pro- 
mocije.(ljr) 


IZLOŽBA FOTO 
OTO KLUBA 


U Gradskoj knjižnici i čitao- 
nici u srijedu je, 19. lipnja, otvo- 
rena izložba Foto Oto kluba 
Ivanečki motivi. 

Uz obilježavanje ivanjskih 
jubileja, svome su je gradu 
poklonili članovi kluba Dunja 
Habek, Mario Poje, Domagoj 
Sever, Emir Pretnar i Darko 


Ivanečki motivi 


Vurušić. Izloženo je 20 foto- 
grafija različitih pejzažnih i 
urbanih motiva, od Friščićeva 
mlina do Gradske vijećnice, 
kapelice Svetog duha, drvo- 
reda, rudnika, pruge i drugih 
prepoznatljivih ivanečkih mo- 
tiva. 

Nakon pozdravnih riječi 


ravnateljice knjižnice  Ma- 
rine Grudenić, o izloženim 
fotografijama = govorio je 
predsjednik kluba E. Pretnar. 
Izložbu je otvorio dogrado- 
načelnik Čedomir Bračko, a 
može se razgledati tijekom 
cijelog ljeta u radno vrijeme 
knjižnice. (ljr) 

Izložbu fotografija otvorio je dogradonačelnik Č. Bračko 


MISNA SLAVLJA Pod zaštitom sv. Ivana Krstitelja 
Svečana misa misa na Ivančici uz spomendan Ivanca 


U subotu, 22. lipnja, održana je sve- 
čana misa u povodu Dana grada i spo- 
mendana sv. Ivana Krstitelja. U župnoj 
crkvi služio ju je župnik vlč. Zoran Glo- 
žinić. Osim predstavnika gradskih vla- 
sti, misi su nazočile i povijesne postroj- 
be koje su toga dana boravile u Ivancu 
u povodu Dana hrvatskih ivanovaca. 
Postrojbe iz zemlje i inozemstva, odje- 
vene u veličanstvene povijesne odore, 


Misnom slavlju u župnoj crkvi u 
Ivancu nazočili su i članovi postroj- 
bi iz cijele Hrvatske i inozemstva 


Misno slavlje u župnoj crkvi predvodio je župnik vlč. Z. 
Gložinić, dok je misu na vrhu Ivančice služio vlč. A. Gorek 


s barjacima i barjaktarima oko oltara, 
predstavljale su impresivan prizor te su, 
uoči ulaska Hrvatske u EU, bile živa po- 
ruka da Hrvatska čuva svoju povijest i 
da s njome dostojno i s ponosom ulazi u 
novu zajednicu. 

Vjerske svečanosti nastavljene su i 
u nedjelju, 30. lipnja, tradicionalnom 
misom na vrhu Ivančice koju je služio 
vlč. Antun Gorek. Na misi se okupilo 


oko 200 planinara, izletnika i vjernika 


koji su do vrha stigli autobusima. Brojne 
organizacijske poslove tradicionalno je 
odradio HPD Ivančica. (ljr) 


12 feljton 


POČAST 
BRANITELJU 


U povodu obilježavanja 
godišnjice pogibije branite- 
lja Željka Biškupa, u srijedu 
je, 19. lipnja, na njegovu 
posljednjem počivalištu na 
groblju u Radovanu polo- 
ženo cvijeće i zapaljene su 
svijeće. U ime Grada Ivanca 
komemoraciji su nazočili 


Obilježena je godišnjica 
pogibije Zeljka Biškupa 


dogradonačelnici Branko 
Putarek i Čedomir Bračko 
te pojedini gradski vijećnici 
i predstavnici Policijske po- 
staje Ivanec. 

Prisutni su se tom 
prilikom prisjetili i svih 
ostalih branitelja našega 
kraja koji su život dali za 


obranu domovine. Moli- 
tvu na Biškupovu grobu 
predvodio je margečan- 
ski župnik vlč. 
Pakrac.(zs,ljr) 


Molitvu na Biškupovu 
grobu predvodio je vlč. 

Alojzije 


A. Pakrac 


IZ POVIJESTI IVANCA 


Ivanečki sokolovi 


Sokolovi su promicali sport i zdrav 
život, ali i jedni drugima pomagali u 
nevolji, siromaštvu, bolesti i odgajanju 


mlađeg naraštaja. 


Piše: Boris Jagetić Daraboš 


Kao što sam i najavio, u 
ovom broju Ivanečkih novina 
osvrnut ćemo se na rad i ak- 
tivnosti  Ivanečkih sokolova. 
Najprije nešto o korijenima 
sokolstva. U drugoj polovici 
19. stoljeća pokrenut je češki 
(sokolski) gimnastički sustav, u 
cilju suprotstavljanja njemač- 
kim i švedskim gimnastičkim 
organizacijama. Utemeljitelj 
sokolske organizacije bio je 
mladi Čeh Miroslav Tyrš. Orga- 
nizacija je utemeljenja u veljači 
1862. u Pragu, a ime je uzeto 
po ptici sokolu koji je, prema 
narodnoj tradiciji, oličenje hra- 
brosti, okretnosti i težnje za slo- 
bodom. U Zagrebu su 1874. go- 
dine u sastav organizacije ušla 
tri fakulteta: Teološki, Pravni i 
Filozofski, a njihovi profesori i 
studenti postali su glavni orga- 
nizatori prosvjetne, kulturne i 
sportske djelatnosti. 


MALI OGLAS 


Iznajmljuje se 
kuća za stanovanje 
nedaleko od centra 
Ivanca. Mob. 091 
788 31 65. 


Brzo se šire i organiziraju u 
sokolske organizacije u počet- 
ku šireći gimnastički sport, a 
kasnije klizanje, veslanje, plani- 
narenje, biciklizam, tenis, skija- 
nje i ostalo. Te iste, 1874. godi- 
ne, utemeljeno je prvo sokolsko 
društvo pod imenom Hrvatski 
sokol u Zagrebu. 


Sokolovi u našemu 
kraju i u Ivancu 
Varaždin i Varaždinci su 
ubrzo prihvatili inicijativu iz 
Zagreba i osnovali tjelovježbe- 
no društvo Varaždinski sokol. 
Djeluje uz uspone i padove, a 
pravi procvat doživljava 1902., 
kada je za starješinu izabran 
dr. Rudolf Horvat, koji je bio 
i dopisnik glasila Hrvatskog 
sokolskog saveza. Te iste godi- 
ne društvo priređuje zabavu 
te izlet na Ivančicu kojemu su 
se odazvali članovi tadašnjih 
društava iz Varaždina - Vila, 
Vijenac, Napredak i Sloga. Na 
drugoj glavnoj skupštini Hr- 
vatskog sokola 1903. izabrano 
je novo rukovodstvo na čelu sa 
starješinom dr. Perom Magdi- 
ćem, a 1925. osnovana je So- 
kolska župa dr. Pere Magdića 
u Varaždinu sa starješinom dr. 
Antom Magdićem. U nju ulaze 
društva iz Varaždina, Čakovca, 
Varaždinskih Toplica, Ludbre- 
ga i Zlatara, a od 1925.-1926. 
godine i društvo iz Ivanca. 
Tijekom godina primijetio 
sam da su Ivanečki sokolovi 


ISPRAVAK 


U prošlom broju Iva- 
nečkih novina u tekstu ,U 
Ivancu se igrao tenis re- 
ketom Made in England“ 
potkrala mi se pogreška 
prilikom prijepisa s izvor- 
nika, pa sam pogrešno 
naveo da sam reket dobio 

Sokolska društva promicala su sport i zdrav život (na 
slici: Primjer sokolske vježbe) 


nastupali u Varaždinu prilikom 
obilježavanja značajnih obljet- 
nica i prije 1926., pa je za pret- 
postaviti da tada još nisu bili 
službeno osnovani. 

O aktivnostima i radu hr- 


od supruge Brune Steine- 
ra Županića. Trebalo je 
pisati da sam ga dobio od 
njegove snahe Nataše, ina- 
če supruge Brunova sina 
Milivoja Županića. Mo- 
lim čitatelje da uvaže ovaj 
ispravak. 


vatske sokolske organizacije u 
Ivancu nailazim na posebno 
zanimljiv podatak o dodjeli pri- 
znanja 10. siječnja 1926. godine 
Dragutinu Gobcu kao članu 
utemeljitelju, a to priznanje do- 

Sokolska značka 


djeljuju mu Ivanečki sokolovi 
na čelu s upravnim odborom, 
s potpisima starješine dr. Brune 
Steinera, vođe Milana Gopca i 
tajnika Vjekoslava Miklaušića. 
To su manje poznati detalji o 
radu Hrvatskog sokola u Ivan- 
cu, ali jako bitni za razvoj spor- 
ta, ali i kulturnog života Ivanca. 
Osim što su organizirali 
sportska natjecanja, Hrvatski 
sokolovi su u svojim organi- 
zacijama imali glazbene sasta- 
ve, bavili su se pjesništvom i 
plesom te isticali zdrav život. 
Pomagali su jedni drugima u 
nevolji, siromaštvu, bolesti i 
odgajanju mlađeg naraštaja. 
(Nastavak o radu Ivanečkih so- 
kolova u sljedećem broju) 
(Korištena literatura: Glasi- 
lo hrvatskog sokolskog saveza, 
Hrvatski sokol. 1926., više au- 
tora; Boris Jagetić Daraboš, Hr- 
vatski kajkavski kolendar, 2006., 
Matica hrvatska Čakovec) 

POHOD Planinarski klub Ivanec na 3. 
pohodu Tragom vitezova ivanovaca 


| planinari iz Zagreba i Slovenije 


uživali u ljepotama Ivančice 
Veći broj sudionika propješačio je 
zahtjevniju stazu, dugu 20 kilometara 


Više od 80 planinara i ljubi- 
telja prirode sudjelovalo je na 3. 
planinarskom pohodu Tragom 
vitezova ivanovaca što ga je, že- 
leći svome gradu čestitati 617. 
spomendan, organizirao Plani- 
narski klub Ivanec. 

Pješačenje je bilo podije- 
ljeno u dva dijela. Zahtjevniju 
trasu dužine 20 kilometara, od 
Belskoga dola do izletišta Šumi, 
propješačilo je pedesetak sudi- 
onika koji su usput uživali u de- 
beloj šumskoj hladovini i ljepo- 
tama Ivančice. Kraću stazu od 
Ivanečke Željeznice do izletišta 


Šumi propješačilo je tridesetak 
sudionika. 

Druženje je zatim nastav- 
ljeno uz već tradicionalni grah 
i domaću glazbu. Tom su pri- 
likom organizatori uručili za- 
hvalnice gostima iz PD-a Želje- 
zničar Zagreb, Matica Zagreb 
i Ljutomer iz Slovenije. Zado- 
voljstvo rekordnim odazivom 
pohodu izrazio je predsjednik 
PK-a Tomislav Friščić. Budući 
da se broj sudionika iz godine 
u godinu povećava, očito je da 
manifestacija postaje sve pre- 
poznatljivija.(zs) 


Ove godine na pohodu je sudjelovalo više od 80 
planinara i izletnika 

rekreacija 


Put vrha Ivančice startala su 53 trkača iz Hrvatske, Slovenije i Rumunjske 


BRDSKA UTRKA 21.međunarodna brdska utrka Ivančica 2013. 


Stazu dugu 13 km 
istrčali svi trkaći 


Josip Matišić uspješno je istrčao sve Koje brdske utrke 


Pedeset i tri trkača iz Hr- 
vatske, Slovenije i Rumunjske 
u subotu je, 22. lipnja, istrčalo 
21. brdsku utrku Ivančica 2013. 
održanoj na trinaest kilometa- 
ra dugoj stazi od centra Ivanca 
do samog vrha najviše zagor- 
ske planine. Njen je pobjednik 
Tomislav Škrlec s vremenom 
1.04,40, drugi je bio Josip Lacko- 
vić, a treći Siniša Kovač. Među 
atletičarkama najbolja je bila 
Valentina Belović s vremenom 
1.19,09, druga je bila Jelena Bre- 
zak, a treća Božica Horvat. 

Uz potporu i pomoć Grada 
Ivanca, komunalne tvrtke Ivkom 
i DVD-a Ivanec, utrku je orga- 

nizirao ivanečki 'Trkački klub 
Ivančica. Posebno su nagrađeni 


najstariji sudionik, 86-godišnji 
Vilim Pap iz TK Marathon 95 
te najmlađi trkač, 16-godišnji 
Teodor Mlinarić. Član domaćeg 
Irkačkog kluba Ivančica Josip 
Matišić istrčao je sve dosadašnje 
utrke na Ivančicu. 

Utrka je i ove godine bila 
posvećena Milanu  Cahunu, 
jednom od njenih pokretača, 
a tradicionalno je održana uz 
Dan grada. U ime pokrovitelja, 
start utrke je označio dogra- 
donačelnik Branko  Putarek, 
a nagrade najboljima uručili 
su dogradonačelnik Čedomir 
Bračko i Vera Cahun, supruga 
pokojnog Milana.(zs) 


BRDSKI BICIKLIZAM Održana je 3. brdska utrka Downhill Ivanščica 2013. 
Najbolji brdski biciklisti iz pet zemalja protutnjali Ivančicom 


U subotu i nedjelju, 8. i 9. 
lipnja, Brdsko-biciklistički 
klub Ivanščica organizirao je 
međunarodnu utrku u brd- 
skom biciklističkom spustu 
na Ivančici pod nazivom 
DHIv.a.3. Pred oko 700 gleda- 
telja koji su pored staze pratili 
vratolomne utrke — jer down- 
hill je najekstremnija, ali i naj- 
atraktivnija disciplina brdskog 
spusta - najbrži je bio Jan Ci- 
merman, član MTB Trbovlje 
Specialized, s rekordom sta- 
ze od 3.26,645. Drugo i treće 
mjesto su također osvojili Slo- 
venci. U konkurenciji žena 


Predloženo je da se iduće 
godine na Ivančici održi 
hrvatsko — slovenski 
kup, na kome bi se 
dodjeljivali UCI bodovi 


nastupila je samo jedna vo- 
začica i to Dubravka Druže- 
ta, članica MTB ISTRA Pa- 
zin, koja je zahtjevnu stazu 
svladala u vremenu 5.33,275. 

Nastupilo je više od 70 na- 
tjecatelja iz Hrvatske, Slove- 
nije, BiH i Mađarske, među 
njima i jedan downhiller iz da- 


lekog Irana. Svi sudionici utrke 
i gledatelji bili su zadovoljni 
organizacijom, a izražena je 
i želja od strane slovenskih 
susjeda da se sljedeće godine 
na Ivančici održi hrvatsko- 
slovenski kup na kojemu bi se 
dodjeljivali UCI bodovi. 

Ove godine, na sreću, nije 
bilo mnogo povreda, a s obzi- 
rom na to da je riječ o jednoj 
od najstrmijih staza u regiji, or- 
ganizatori mogu biti zadovolj- 
ni. Utrka je održana uz pomoć 
i potporu gradskih institucija 
i tvrtki, te mnoštva uglednih 
sponzora.(zs) 

Downhill staza na Ivančici jedna od najcjenjenijih u Europi 


REAGIRANJE Vodstvo MO Ivanečki Vrhovec 


demantira tvrdnje čitateljice R. Berisha 


Na navode čitateljice Radmile Berisha, njega se jasno iščitava da je MO još tada 
koja je u prošlom broju Ivanečkih novina utvrdio da raslinje i stabla na čestici uz 
optužila volontere MO-a Ivanečki Vrhovec prometnicu (čiji su vlasnici bili supružnici Be 
da su u akciji Zelena čistka bez znanja i pri- 
stanka vlasnika posjekli stabla uz cestu te 
bacila pod znak sumnje humano lice ak- 
cije, reagiralo je vodstvo mjesnog odbora. 


— iznijetim neistinama, predsjednik Vije- 
ća MO-a Ivan Lončar te članovi Valentina 
Posavec Kovač i Marijan Kušter na uvid su 
nam stavili zapisnik još iz 2010. godine. Iz 


za koje je utvrđeno da žive sami, u trošnoj 
kući, da su nemoćni i slabo pokretni) ugro- 
žava sigurnost prometa na cesti. Budući da 
zbog svog imovinskog i zdravstvenog sta- 
Izražavajući duboko ogorčenje - tvrde nja nisu sami mogli urediti česticu, svojom na 
su pismenom izjavom MO-u dali dozvolu pri 
da s njihove čestice uklanja raslinje radi pri 
osiguranja normalnih uvjeta prometova- 
nja na cesti. Naknadno je s cijelom situa- 


din 
sva 


cijom upoznat i gradski komunalni redar. 

- Na žalost, od strane supruga gospođe 
ishe za vrijeme akcije svi mi, volonteri, 
doživjeli smo velike neugodnosti. Gospo- 
je u alkoholiziranom stanju dolazio 
o malo, vrijeđao je i akcijaše i članove 
mjesnog odbora i bio izrazito neugodan, a 
raju nam je poslao i policiju. Slične ne- 
ike s njim imali smo i u nekim drugim 
ikama. Mi smo česticu očistili, posječe- 
na stabla odvezli vlasnici, a obvezali smo 
se da ćemo ihi ispiliti. Smatramo da nismo 


,Bolje bi bilo da Zasučete rukave!“ 


zaslužili da nam naš pošten posao i do- 
bru volju netko blati na tako ružan način. 
Unatoč svemu, ovakvi 
obeshrabriti. Radit ćemo i dalje, a našim 
kritičarima poručujemo da bi im bilo bo- 
lje da i oni zasuču rukave i pokažu da žive 
sa svojim selom i mjesnim odborom, a ne 
protiv njega — poručilo 
Ivanečki Vrhovec. 

Napomena Uredništva: Ovime zaklju- 
čujemo prepisku oko Zelene čistke u I. 
Vrhovcu. 


nas slučajevi neće 


je vodstvo MO-a 

14 spori 


TENIS 3. hrvatska 
teniska liga 
sjeverozapadne 
Hrvatske 


Seniori 
Elkoma prvaci 
3. hrvatske 
teniske lige 


U prvenstvenoj sezoni 
2013. seniorska ekipa Teniskog 
kluba Elkom Ivanec osvojila 
je prvo mjesto u 3. hrvatskoj 
teniskoj ligi Sjeverozapadne 
Hrvatske - skupina A. Naslov 
prvaka izborila je u finalnoj 
utakmici u Daruvaru, porazivši 
domaću ekipu s 5:4. Time je 
stekla pravo igranja kvalifikaci- 
ja za popunu 2. hrvatske teni- 


ske eis što je ujedno najveći 


dosadašnji 

Ekipa je uspjeh Teni- 
time stekla skog kluba 
pravo igranja Elkom Ivanec. 
kvalifikacija Me Za 
PORIN imi oks 
Mor: a je pobijedio 

teniske lige Koprivnicu II 


sa 7:2 u utakmici doigravanja 
i plasirao se u finale. Pobjede 
za domaću ekipu u pojedi- 
načnim su susretima izborili 
Hrg, Cerovčec, Šincek, Za- 
gorščak i Sajko, dok je Perhaj 
poražen. U igri parova pobje- 
de su izborila sva tri para i to 
Cerovčec/Jarnjak, Hrg/Šincek 
i Perhaj/Šumečki. Ekipa Elko- 
ma će kvalifikacije za popunu 
2. hrvatske teniske lige igrati 
početkom rujna.(nn) 


SALINOVEC 
Obilježen je 21. 
svjetski dan sporta 
Dječje 
S€EOSKE Igre 

U sklopu Dana PŠ Tina Uje- 
vića u Salinovcu obilježen je i 
21. svjetski dan sporta. Datum 
je to kojeg salinovečki učeni- 
ci svake godine obilježavaju 
prigodnim sportsko — rekrea- 
tivnim sadržajima. Tako je bilo 
i ove godine, kada su prvi i 
drugi razredi u skraćenoj ver- 
ziji prikazali sadržaje iz Univer- 
zalne sportske škole, dok su 
njihovi stariji kolege pokazali 
opširnije izvedbe  svladanih 
vještina. Nakon toga, učenici 
su se u suradnji s DŠR-om Sa- 
linovec okušali u Dječjim seo- 
skim igrama. U mnoštvu zani- 
mljivih igara sudjelovali su svi 
učenici viših razreda. 


KOŠARKA Košarkaški klub Ivančica u Otvorenoj ligi 


S deset 
pobjeda 
do naslov 
prvaka 


Ivančica je u Ivancu odi- 
grala s varaždinskom Vindi- 
jom prvenstvenu utakmicu 
posljednjeg kola Otvorene ko- 
šarkaške lige i pobijedila je sa 
82:78. Svojom desetom prven- 
stvenom pobjedom briljirala 
je i osvojila naslov prvaka lige. 
U domaćoj momčadi najefika- 
sniji igrač je bio E Sayemelda- 


FOTO: LJ. CIKAČ 


hr sa 21 košem, slijede Kapu- 
stić s 18, Roginić 12 te Rajh i 
Rožman sa po 11 koševa. Po 
riječima Zlatka Manjerovića, 
šefa stručnog stožera KK Ivan- 
čica, glavni cilj je bio uigrava- 
nje momčadi s igračima koji su 
pristupili Ivančici. 

Evo i kratkog osvrta na 
prethodne utakmice. Ivančica 


je u utakmici 7. kola pobijedila 
Lepoglavu s 84:63. U Ludbre- 
gu je potom svladala Grafičar 
sa 100:62, a nakon toga je u 
Čakovcu pobijedila Medi- 
murje sa 76:69. U Otvorenoj 
ligi igralo je po šest momčadi 
iz Varaždinske i Međimurske 
županije, po dvostrukom bod 
sistemu.(nn) 


POHVALNO Kad se 
slože ruke ivanečkih 
odbojkašica i Uprave 


ZOK-a 


Ivanečke odbojkašice pa- 
uzu u prvenstvu Međužupa- 
nijske odbojkaške lige Regije 
Centar skupine Sjever koriste 
radno. U suradnji s članovima 
Uprave, pripremale su terene 
na Tenis centru u Ivancu za 
uređivanje igrališta za odbojku 
na pijesku, što će ga koristiti ti- 
jekom ljeta. 

Najprije su motikama i 
grabljama odstranile korije- 
nje i busenje trave i korova 
na prostoru od oko 200 če- 
tvornih metara, na kojemu je 
nakon toga istovareno i po- 
ravnano oko 11 tona pijeska. 
Nakon toga je postavljena 
odbojkaška mreža na sredini 
terena, igralište je izmjereno i 
označeno, a potom je uređen 
i okoliš. 

Time je igralište osposo- 
bljeno za korištenje o Da- 
nima grada Ivanca. Mladi 


Uredili odbojkaško 
igralište na pijesku 


Tijekom srpnja na novouređenom igralištu odigrat će se 
ženski odbojkaški turnir 


Motika i im nije strana - odbojkažiće su same uredile 


pješčano igralište 

sportaši prepoznali su pred- 
nosti tog sporta, pa je igrali- 
šte svakodnevno posjećeno. 


Tijekom srpnja na njemu će 
se igrati ženski odbojkaški 
turnir.(nn) 


FOTO: N. NIŠEVIĆ 

Košarkaška momčad Ivančice pobjednica j je Otvorene lige 


MEMORIJAL 

2. memorijalni 
košarkaški turnir 
Dejan Marković - 
Gary 


Kadeti Ivančice 
opetosvojili 
Garyijev turnir 
U organizaciji Košarkaškog 
kluba Ivančica održan je 2. me- 
morijalni turnir Dejan Marko- 
Vić-Gary, u spomen na prerano 
preminulog istaknutog igrača 
renera mlađih dobnih uzra- 
sta. U kadetskom dijelu tur- 
ra sudjelovale su momčadi 
unners Oberwart iz Austrije, 
epoglave i Ivančice. Prvak 
urnira je mlada momčad Ivan- 
ice pod vodstvom Predraga 
utara koja je pobijedila Au- 
strijance s 50:31 i Lepoglavu sa 
45:36. Spomen - medalje svim 
sudionicima uručili su Deja- 
novi najbliži — supruga i kći 
Danijela i Nika i majka Đurđica. 
Dejanovoj obitelji gosti iz Au- 
strije poklonili su set medalja i 
klupske majice. 
U sklopu turnira odigrana 
je i utakmica u povodu 35. go- 
dišnjice KK Ivančice. Igrali su 
KK Ivančica i članovi Gunners 
Oberwarta, kombinirane _ju- 
niorske momčadi u kategoriji 
U -18 (austrijskog viceprvaka 
koju trenira trenira Ivančanin 
Goran Patekar) te nekolicine 
igrača koji nastupaju za senior- 
sku austrijsku momčad. Pobije- 
dili su gosti s 91:78.(nn) 

RIBOLOV Natjecanje u 
ribolovu Matišićev bajer 2013. 


Ni pljusak ni izrazito negostoljubi- 
vo vrijeme nisu spriječili članove DSR- 
Knapić u održavanju natje- 
canja Matišićev bajer 2013. Natjecanje 
je okupilo 24 ribiča koji su se ogledali 
u ribolovu na plovak. Prvak je Dejan 
Hrg sa 1890 grama ulovljene ribe. 
Ulov od 1700 grama donio je srebrni 
pehar Vladi Lančiću, dok je brončani 
pehar osvojio Denis Bregović s 1500 


a Lančić — 


grama ribe. 


Natjecanje je vodio Ivan Harjač, 
voditelj ribolovne sekcije DŠR-a. U 
društvenom domu u Knapiću pehare 
prvonagrađenima uručio je predsjed- 


nik DŠR-a Vinko Harjač.(ms) 


Zlatni pehar Dejanu Hrgu 


Unatoč kiši, entuzijazma im nije manjkalo 


FOTO: DŠR LANČIĆ — KNAPIĆ 


IVANEČKE w NOVINE 1.1.2013. 


NOGOMET Nogometni klub Ivančica prvenstvenu sezonu završio na 12. mjestu 


Ivančica izborila ostanak 
u 3. hrvatskoj ligi Sjever 


Ivančica je u posljednjem kolu poražena u Dunjkovcu od momčadi Nedelišća s 3:8 


U prvenstvenoj utakmici 28. 
HNL Sjever, NK Ivančica pobijedila je 
Slatinu s uvjerljivih 4:0. Ivančica je povela 
pogotkom agilnog Božaka u 29. minuti. 
Vodeći pogodak je domaćinu dao krila, pa 
je nakon par izglednih prilika Priher potom 
ugurao loptu u mrežu za 2:0. I gostujuća je 
momčad imala tri izgledne prigode koje je 
vratar Marko Ladić efektno obranio. U 2. 
poluvremenu pogotke su za Ivančicu posti- 


kola 3. 


U GOSTIMA KOD PRVAKA 


gli još Karlo Murić u 77. i Marino Lančić u 
posljednjoj minuti utakmice. 

U utakmici 29. kola Ivančica je poraže- 
na u Ivancu od Virovitice s 1:2. Gostujuća 
je momčad povela u 15. minuti, kada je Jer- 
gović ugurao loptu u prazni gol domaćeg 
vratara Ladića. Domaća momčad nije isko- 
ristila svoje izgledne prigode te je gostujuća 
povisila rezultat na 0:2 u 65. minuti, a poraz 
je ublažio pogodak Ribića u 68. minuti uta- 


kmice. 


Ivančica je u posljednjem kolu poraže- 
na u Dunjkovcu od momčadi Nedelišća s 
3:8, ali je ipak izborila ostanak u 3. HNL. 
Na kraju prvenstvene sezone zauzela je 12. 
mjesto sa 31 bodom, uz skor od 9 pobjeda, 
4 neriješena rezultata, 17 poraza i gol-razli- 
ku od 55 postignutih i 65 primljenih pogo- 
daka. Prvak lige je Mladost iz Ždralova sa 
68 bodova.(N. Nišević) 


Mladi Ivančani i 


dinamovci odmjerili snage u Maksimiru 


Kadeti i juniori zagrebačkog Dinama i ivaneč- x 
ke Ivančice odigrali su prijateljske utakmice na S 
umjetnoj travi pomoćnog terena stadiona Dinama s E 
u Maksimiru. Oba uzrasta mladih ivanečkih igrača = 
dobro su se držala u prvim poluvremenima protiv 
vršnjaka iz Dinama, ponajboljih hrvatskih momča- 
di, no na kraju su doživjeli uvjerljive poraze. Kadeti 
su tako izgubili sa 0:16, a juniori sa 0:5. 

Prije utakmica ivanečki su nogometaši, zajedno 
s trenerima Damirom Friščićem, Sinišom Matu- 
zom i Ivicom Cikačem, obišli kompleks stadiona 
Maksimir, od tribina, glavnog terena, službenih 
prostorija, svlačionica, Plavog salona, a u restoranu 


su im domaćini priredili ručak. 


Suradnja NK Dinama i NK Ivančice bit će na- 
stavljena, pa se već početkom kolovoza u Ivanec 
očekuje dolazak juniora i kadeta NK Dinamo, ovo- 
godišnjih doprvaka i prvaka HNL u svojim uzrasti- 


ma.(Lj. Cikač) 


Utakmica na zagrebačkom Maksimiru 


MALI NOGOMET Proglašeni su rezultati Malonogometne lige grada Ivanca 


Naslov prvaka osvojila momčad Prigorca 


litula najstrijelca lige doša je Robertu dk iz ekipe Prigorca, s 32 pogotka 
| no 


U subotu, 22. lipnja, u sklo- < 
pu središnjih svečanosti u po- E 
vodu Dana grada proglašeni su E 
rezultati Malonogometne lige 
grada Ivanca. 

Rezultate i pobjednike pro- 
glasio je predsjednik Udruge 
malog nogometa Dragutin 
Lukavečki. Poredak je ovakav: 
1. Prigorec 45, 2. Learta 42, 3. 
ITAS 39, 4. Lukavčan 78 36, 
5. Drvodjelac 36, 6. Sloga 28, 
7. Jerovec 15, 8. DŠR Lančić 
-Knapić 13, 9. DSR Ivanec 12, 
10. Bolji svijet 3 boda. Najbolji 
strijelac lige je Robert Herceg 
iz ekipe Prigorca sa 32 posti- 
gnuta pogotka. Tri prvoplasi- 
rane ekipe primile su pehare, 
a najbolji strijelac nagrađen je 
plaketom. 

Sam start proljetnog dijela 
prvenstva u Malonogometnoj 
ligi donio je iznenađenja, po- 
bjedu ekipe Drvodjelca nad 
Leartom te ekipe Young Boys 
(koja je promijenila ime u DSR 
Ivanec) nad Jerovcem. Prigorec 
je slavio u utakmici sa ITAS- 
om, lanjskim prvakom lige. 


Proglašenje rezultata Malonogometne lige grada Ivanca 


Rezultati 10. kola: Dr- 
vodjelac — Learta 42, DSR 
Ivanec — Jerovec 43, Slo- 
ga — DSR Lančić - Knapić 
4:4, Prigorec — ITAS 2:1, Bo- 
lji svijet — Lukavčan 78 3:7. 
Rezultati 11. kola: ITAS —Bolji 
svijet 3:6, Prigorec —DSR Lan- 
čić Knapić 4:2, Sloga — DSR Iva- 
nec 6:4, Jerovec — Drvodjelac 
1:5, Learta — Lukavčan 78 4:2. 


Rezultati 12. kola: Bolji svijet — 
Learta 4:7, Lukavčan 78 — Jero- 
vec 5:0, Drvodjelac —Sloga 2:1, 
DSR Ivanec — Prigorec — 0:6, 
DSR Lančić Knapić — ITAS 1:4. 

Rezultati 13. kola: DSR 
Lančić Knapić — Bolji svi- 
jet 10:0, ITAS — DSR Ivanec 
5:1, Prigorec — = Drvodje- 
lac 5:4, Sloga — Lukavčan 
78 2:6, Jerovec — Learta 1:3. 


Rezultati 14. kola: DSR Iva- 
nec — DSR Lančić Knapić 0:2, 
Learta — Sloga 9:5, Lukavčan 
78 —Prigorec 8:4, Drvodjelac — 
ITAS 1:4, Bolji svijet — Jerovec 
5:6. 

Rezultati 15. kola: DSR 
Ivanec — Bolji svijet 5:0, DSR 
Lančić Knapić —Drvodjelac 
1:3, Prigorec —Learta 1:0, ITAS 
— Lukavčan 78 1:3, Sloga —Je- 
rovec 9:1. 

Rezultati 16. kola: Bolji svi- 
jet — Sloga 0:5 (bb), Drvodjelac 
— DSR Ivanec 5:4, Lukavčan 78 
—DSR Lančić Knapić 9:0, Lear- 
ta — Itas 5:0, Jerovec — Prigorec 
5:0. 

Rezultati 17. kola: DSR Lan- 
čić Knapić — Learta 2:4, DSR 
Ivanec - Lukavčan 78 1:7, Dr- 
vodjelac — Bolji svijet 5:0, ITAS 
— Jerovec 5:0, Prigorec — Sloga 
40. 

Rezultati 18. kola: Bolji 
svijet — Prigorec 0:19, Sloga — 
ITAS 1:11, Jerovec — DSR Lan- 
čić Knapić 4:6, Learta — DSR 
Ivanec 6:0, Lukavčan 78 —Dr- 
vodjelac 1:3. (nn) 

ŽUPANIJSKI 
NOGOMETNI KUP 


Debakl na domaćem 
terenu: Ivančica - 
Podravina 0:6 


Nogometna momčad 
vančice u Ludbregu je pobi- 
jedila Podravinu s 2:0 u prvoj 
polufinalnoj nogometnoj uta- 
kmici ŽNK Varaždin. Ivančica 
je tijekom utakmice imala još 
nekoliko izglednih prigoda, pa 
je pobjeda mogla biti i znatno 
uvjerljivija. U uzvratnoj utakmi- 
ci na ivanečkom gradskom sta- 
dionu pred oko 250 gledatelja, 
vančica je poražena s 0:6 i tako 
propustila priliku plasmana u 
finale Kupa i pokušaj obrane 
anjskog naslova prvaka.(nn) 


Rukometaši 
Ivančice 1998. 
godište 

Ivančica - Vidovec 
BIOS 24:23 


Rukometaši Ivančice godi- 
šta 1998. u Vidovcu su porazili 
momčad Vidovec BIOS-a sa 
2423 u zaostaloj prvenstve- 
noj utakmici 1. hrvatske mlađe 
kadetske rukometne lige. U 
ivanečkom sastavu najefika- 
sniji igrač bio je Filip Vidoni s 8 
golova. U listu strijelaca upisali 
su se i Zoran Vidoni sa 5, Filip 
Canjuga 4 i Ronald Vitez-Sever 
s 3 gola.(nn) 


Rukometaši 
Ivančice 2002. 
godište 

Pobjeda i poraz 
mladih rukometaša 


Rukometni klub _ Ivančica 
bio je domaćin utakmica 12. 
kruga Regionalne rukometne 
lige Sjever za igrače 2002. go- 
dišta. Na turniru su sudjelovale 
prva i druga momčad Varaž- 
dina, lepoglavska Concordia i 
RK Ivančica. U prvoj utakmici 
naša je momčad pobijedila 
prvu ekipu Varaždina sa 17:16. 
U drugoj je poražena od druge 
momčadi Varaždina s 13:20. U 
momčadi Ivančice najučinko- 
vitiji igrač bio je Nikola Kušen 
s 13 golova.(nn) 

DAN DRŽAVNOSTI Cvijeće na spomen-obilježje poginulim braniteljima 


Sjećanje i molitve za poginule ivanečke branitelje 


U povodu Dana državnosti, roditelji 
i rodbina poginulih branitelja našega 
kraja, predstavnici braniteljskih udru- 

ga, gradskih vlasti i MUP-a položili su 
bijele ruže na spomen — obilježje što je 
na Trgu hrvatskih ivanovaca podignuto 
u znak sjećanja na šest branitelja pogi- 
nulih u Domovinskom ratu. I toga puta 


odavanje počasti poginulima prošlo je u 
tužnom sjećanju na šest mladih života 
položenih na oltar domovine. Molitvu 
su predvodile majke i rodbina poginu- 
lih.(ljr) 


Bijele ruže za sjećanje na poginule 


NESVAKIDAŠNJE U izvedbi KUD-a Salinovec i Društva Maska Ivanec 


Modna revija spodnjeg viješa 


Smijeh i buran aplauz posjeti- 
telja izazvala je jedinstvena i dosad 
neviđena modna revija nekadaš- 
njeg ženskog svodnjeg viješa koju 
su nosili članovi KUD-a Salinovec 
i Društva prijatelja narodnih obi- 
čaja Maska iz Ivanca uz pratnju 
salinovečkih tamburaša. Clanovi 


Revija nekadašnjeg spodnjeg viješa pretvorila 


se u pravu modnu atrakciju 


KUD-ova binom su se prošetali 
u nekadašnjim dugim gačama i 
»pumpericama', pidžamama, pot- 
košuljama i podsuknjama, sve to 
uz blicanje fotoaparata i neviđen 
interes publike. 

Reviju su osmislile i izlazak 
na scenu odlično režirale Vlasta 


Friščić, predsjednica Maske i Va- 
lentina Posavec Kovač, predsjed- 
nica KUD-a Salinovec, dakako, 
uz potporu ostalih članica dvaju 
društava. Pohvale i tamburašima, 
koji su bili odlična i originalna 
pratnja toj nesvakidašnjoj modnoj 
reviji!(ljr) 


pr Ta x u 


Pidžama trend 

Bjelina nekadašnjeg donjeg rublja na 
djevojačkom tijelu 


RASPJEVANA MLADOST Društvo Naša djeca uspješno je organiziralo dječju festivalsku manifestaciju 
Lea Kramarić pobjednica je Malog ivanečkog festivala 


Festival je održan uz novčanu potporu Grada Ivanca, a nagrade pjevačima osigurali su Ivančica d.d. 
Ivanec, Vindija d.d. Varaždin i Bernarda iz Pušćina 


Četvrtu godinu zare- 
dom, u sklopu središnjih 
proslava Dana grada, 
održan je Mali dječji fe- 
stival u organizaciji Druš- 
tva Naša djeca Ivanec. Za 
prvo mjesto natjecalo se 
šesnaest mladih pjevača. 
I ove je godine o pobjed- 
nicima odlučivala pu- 
blika, a pobijedila je Lea 
Kramarić. Druga je bila 
Lara Breški, a treća San- 
dra Križanec. Uz sigurnu 
voditeljsku ruku Sandre 
Šincek, program je trajao 
više od dva sata. 

Iz šarenog i živog pro- 
grama izdvajamo modnu 
reviju članova Društva 


FOTO: B. TEŽAK 


Naša djeca, koji su pod 
vodstvom Ane Marije 
Županić na sceni oživo- 
tvorili cijelu malu modnu 
priču. Nosili su odjeću i 
obuću robne marke Bam- 
bi i Froddo iz asortimana 
Ivančice d.d, sponzora 
Dana grada Ivanca. Dio 
nagrada osigurala je va- 
raždinska Vindija. Poseb- 
no naglašavamo i dopri- 
nos sponzora Bernarde 
iz Pušćina, koja je djeci 
poklonila dekorativne ja- 
stučiće. Festival je održan 


Zlatni ivanečki glas 
- pobjednica festi- 
vala je Lea Kramarić 


uz novčanu potporu Gra- 
da Ivanca. 

Na koncertu su na- 
stupili Maja Marušić, 
Patricija Križanec, Janja 
Car, Elena Biškup, San- 
dra Križanec, Anđela 
Gladović, Leoni Flower 
Finocchiaro, Dorian 
Stipčić, Lea Kramarić, 
Lucija Pavlović, Dominik 
Biškup, Lora Breški, Sara 
Samac, Gabriela Hrže- 
njak, Lucija Job i Dorian 
Varović. Publici su se 
predstavili i plesna radi- 
onica DND, Plesni klub 
Takt iz Varaždina, Mario 
Đura i Vokalna skupina 
Kaliope.(zs) 


